I be Jehova ka Kitabu jati fɛɛn nafamanba ye wa? | Kalan\nKɔrɔsili Sangaso—Kalan | Saan 2016, novanburukalo\nA KALAN KAAN NIN NA Acoli Afrikaans Albanais Allemand Amharique Anglais Arabe Arménien Arménien (occidental) Aymara Azéri Azéri (cyrillique) Bachkir Bassa (cameroun) Bengali Bicol Birman Boulou Bulgare Catalan Cebuano Chichewa Chinois cantonais (simplifié) Chinois cantonais (traditionnel) Chinois mandarin (simplifié) Chinois mandarin (traditionnel) Chitonga Chitonga (Malawi) Chitumbuka Chiyao Cibemba Cinyanja Coréen Croate Dangme Danois Digor Efik Espagnole Estonien Ewé Fidjien Finnois Fon Français Ga Gallois Georgien Goun Grec Guarani Gujarati Haoussa Hiligaynon Hindi Hiri Motu Hongrois Hébreu Ibanag Igbo Iloko Indonésien Islandais Isoko Italien Japonais Jula Kabye Kannada Kikamba Kikaonde Kikuyu Kinyarwanda Kirghiz Kiribati Kirundi Kongo Kurde kumanji (Caucase) Kurde kurmanji (cyrillique) Kwangali Kwanyama Lamba Langue des Signes Américaine Langue des signes allemande Langue des signes angolaise Langue des signes argentine Langue des signes australienne Langue des signes britannique Langue des signes brésilienne Langue des signes chilienne Langue des signes coréenne Langue des signes espagnole Langue des signes finnoise Langue des signes française Langue des signes hongroise Langue des signes indienne Langue des signes indonésienne Langue des signes italienne Langue des signes japonaise Langue des signes mexicaine Langue des signes paraguayenne Langue des signes polonaise Langue des signes portugaise Langue des signes péruvienne Langue des signes russe Langue des signes sud-africaine Langue des signes taïwanaise Langue des signes tcheque Langue des signes vénézuélienne Langue des signes zimbabweenne Langue des signes équatorienne Letton Lhukonzo Lingala Lituanien Luganda Lunda Luo Luvale Macédonien Malagach Malay Malayalam Mambwé-Lungu Marathi Maya Mbunda Mingrélian Mixe Mongol Moore Motu Ndonga Ndébélé Ndébélé(Zimbabwe) Norvégien Nzema Néerlandais Népali Okpe Oromo Ossete Otetela Ourdou Ouzbek Pangasinan Papiamento (curaçao) Pendjabi Persan Pidgin nigérian Pidgin salomonien Polonais Portugais Quechua (Bolivie) Romain Runyankore Russe Samoan Sango Sepedi Serbe Serbe (romain) Sesotho du Lesotho Shona Sidama Silozi Singhalais Slovaque Slovène Sranan tongo Suédois Swahili Swahili (Rép. dém. du Congo) Swati Tagalog Tajiki Tatar Tcheque Thaï Tigrinya Tiv Tok pisin Tsonga Tswana Turc Turkmene Tuvaluan Twi Tzotzil Télougou Tétoum Dili Ukrainien Urhobo Venda Vietnamien Waray-Waray Wolaitsa Xhosa Yoruba Zande Zapotec (de l'isthme) Zoulou langue des signes chinois langue des signes colombienne tamoul tchouvache\nI be Jehova ka Kitabu jati fɛɛn nafamanba ye wa?\n“Aw m’o minɛ i n’a fɔ mɔgɔ dalakuma, nga i ko Ala ka kuma yɛrɛ yɛrɛ.”—1 TES. 2:13.\nDƆNKILIW: 96, 94\nBibulu be ladili juman lo di an ma k’a yira ko an ka ɲi k’an dusukunnataw kɔrɔsi?\nMun na an be se k’a fɔ ko Jehova ka wotoro be tagara ɲɛ?\nI be se k’a yira cogo di ko i be Jehova ka ɔriganisasiyɔn ka cikanw sira tagama bɛrɛbɛrɛ?\n1-3. N’a sɔrɔ mun lo y’a to bɛnbaliya donna Evɔdi ni Sɛtisi cɛ? An be se k’an yɛrɛ tanga o koo ɲɔgɔn ma cogo di? ( Jaa lajɛ, barokun daminɛ na.)\nBIBULU ye Jehova ka Kitabu ye ani Ala sagokɛlaw b’a jati fɛɛn nafamanba ye. Komi an bɛɛ ye dafabaliw ye, tuma dɔw la an be ladiliw sɔrɔ ka bɔ Bibulu kɔnɔ. Yala an be sɔn o ladiliw ma wa? An ka Evɔdi ni Sɛtisi ka koo lajɛ. Olu tun ye kerecɛn mɔlenw ye saan kɛmɛ kulu fɔlɔ la. Bɛnbaliya dɔ donna u cɛ. Tiɲɛn lo ko Bibulu t’a fɔ an ye bɛnbaliyako min lo. Nka, an ka miiri k’a filɛ o koo tun be se ka kɛ min ye.\n2 A be se ka kɛ ko Evɔdi tun ye balima dɔw weele ka na a ka soo, u ye dumuni kɛ ani ka ninsɔndiya ɲɔgɔn fɛ. Nka, a ma Sɛtisi weele. Kɔfɛ, Sɛtisi bɔra Evɔdi ni balimaw ka ɲɛnagwɛ kala ma. N’a sɔrɔ Sɛtisi y’a fɔ ko: “Evɔdi ye mɔgɔw weele ka na a ka soo ka ne to yen, o tɛ tiɲɛn ye! N’ tun b’a miiri ko an ye teri sɔbɛw ye.” Sɛtisi y’a daminɛ ka Evɔdi filɛ ni ɲɛɛ jugu ye, sabu a b’a miiri ko a y’ale janfa. O kama, Evɔdi tun ye balima minw weele, Sɛtisi fana ye olu weele a fɛ soo. Nka, a ma Evɔdi weele. Bɛnbaliyako min tun be Evɔdi ni Sɛtisi cɛ, n’a sɔrɔ o tun ye kafo ka hɛɛrɛ nagasi. Bibulu t’a fɔ an ye o koo labanna cogo min na. Nka, Pol ye ladili min di o balimamusow ma ni kanuya ye, n’a sɔrɔ u sɔnna o ma.—Filip. 4:2, 3.\n3 Tuma dɔw la, o koo ɲɔgɔn be se k’a to bɛnbaliya be don Jehova Seerew ka kafow kɔnɔ bi. Nka, n’an be Bibulu ka ladiliw sira tagama, an bena se k’o bɛnbaliyako ɲɔgɔn ɲɛnabɔ wala k’an yɛrɛ tanga u ma. N’an be Ala ka Kitabu jati fɛɛn nafamanba ye fana, an bena a ka cikanw sira tagama.—Zab. 27:11.\nBIBULU B’AN JIJA KO AN K’AN DUSUKUNNATAW KƆRƆSI\n4, 5. Bibulu ka ladili jumanw ɲɛsinna an dusukunnataw ma?\n4 N’an b’a miiri ko dɔ y’an hakɛ ta wala k’u ye tilenbaliyako dɔ kɛ an na, a ka gwɛlɛ k’an dusukunnataw kɔrɔsi. Mɔgɔ be se ka tilenbaliyako dɔ kɛ an na koo nunu kosɔn: an siya, an bɔyɔrɔ, an fari kulɛri wala an fari cogoya. N’o ɲɔgɔn kɛra an na, o be se k’an dusu gwan kosɔbɛ. N’an kerecɛnɲɔgɔn dɔ lo y’o kɛ an na, o yɛrɛ ka jugu! Adamaden dafabaliw ka teli k’o koow ɲɔgɔn kɛ. Nka, ladiliw be sɔrɔ Ala ka Kuma kɔnɔ minw be se k’an dɛmɛ wa?\n5 Jehova be adamadenw ka koow lajɛra kabi u dantuma na. A b’a janto an dusukunnataw n’an ka kɛwalew la. N’an dimina, an ka miiriyaw be se k’a to an be kuma dɔw fɔ ani ka koo dɔw kɛ an be se ka nimisa minw na. Bibulu b’an ladi ko an k’an yɛrɛ minɛ ani an kana dimi joona. N’an b’o ladili sira tagama, o ye hakilitigiyako ye dɛ! (Talenw 16:32; Waajulikɛla 7:9 kalan). Siga t’a la, an bɛɛ ka ɲi ka jijali kɛ walisa an kana dimi joona ani ka yafa ɲɔgɔn ma. Jehova ni Yezu fɛ, a kɔrɔtanin lo kosɔbɛ an ka yafa ɲɔgɔn ma (Mat. 6:14, 15). Yala i ka ɲi k’i jija ka yafa mɔgɔw ma kosɔbɛ ani k’i dusukunnataw kɔrɔsi wa?\n6. Mun na, an man ɲi k’an ɲɛɛ kumu tuma bɛɛ?\n6 Mɔgɔ minw tɛ se k’u dusukunnataw kɔrɔsi, olu ɲɛɛ kumunin lo tuma caaman na. O kama, mɔgɔw man teli ka jɛn n’u ye. O ɲɔgɔnna mɔgɔ be se ka nɔɔ jugu to kafomɔgɔw kan. A be se k’a kɛ komi a diminin tɛ, wala ko a tɛ mɔgɔ kɔniya. Nka, miiriya minw b’a dusu la, o bena a to “a ka juguya bena ye jama cɛma.” (Talenw 26:24-26). Diinan mɔgɔkɔrɔw be se k’o ɲɔgɔnna mɔgɔ dɛmɛ a k’a faamu ko Ala ka ɔriganisasiyɔn kɔnɔ, a daganin tɛ ka mɔgɔ kɔniya, ka dimi mara i kɔnɔ wala k’i ɲɛɛ kumu tuma bɛɛ. O koo yirala ka gwɛ Jehova ka Kitabu nafamanba kɔnɔ (Lev. 19:17, 18; Ɔrɔm. 3:11-18). E sɔnna o ma wa?\nJEHOVA B’AN ƝƐMINƐ COGO MIN NA\n7, 8. a) Jehova ka ɔriganisasiyɔn faan min be dugukolo kan, a b’o ɲɛminɛ cogo di? b) Bibulu ka cikan dɔw ye juman ye ani mun na an ka ɲi k’u labato?\n7 Jehova ka ɔriganisasiyɔn faan min be dugukolo kan, Jehova be tɛmɛ “jɔnkɛ dannamɔgɔ hakiliman” fɛ k’o jɛnkuludenw ɲɛminɛ ani k’u kalan. Krista lo ye kafo “kuntigi” ye ani ale lo b’o jɔncɛ ɲɛminɛ (Mat. 24:45-47; Efɛz. 5:23). O jɔncɛ sɔnna Ala ka Kuma ma ani a b’a jati fɛɛn nafamanba ye i n’a fɔ kerecɛn fɔlɔw ka Koow Ɲɛnabɔla Jɛnkulu (1 Tesalonikaw 2:13 kalan). Bibulu ka cikan nafaman dɔw ye juman ye?\n8 Bibulu b’a ɲini an fɛ an ka to ka taga lajɛnw na tuma bɛɛ (Eburuw 10:24, 25). A b’an jija ko an ka kɛ kaan kelen ye an ka lannakow la (1 Kor. 1:10). Ala ka Kuma b’a fɔ an ye ko an ka Ala ka Masaya kɛ an ɲɛnako fɔlɔ ye (Mat. 6:33). Bibulu b’a yira ka gwɛ fana ko an ka kan ka waajuli kɛ soo ni soo, forobayɔrɔw la ani sababu dɔw sen fɛ (Mat. 28:19, 20; Kɛw. 5:42; 17:17; 20:20). Ala ka Kitabu b’a ɲini diinan mɔgɔkɔrɔw fɛ u k’u jija ale ka ɔriganisasiyɔn saniyanin ka to (1 Kor. 5:1-5, 13; 1 Tim. 5:19-21). Jehova y’a latigɛ ko ale ka ɔriganisasiyɔn mɔgɔw bɛɛ ka kan ka saniya farikolo ni Alako ta fan fɛ.—2 Kor. 7:1.\n9. Yezu be tɛmɛ jɔn dɔrɔn lo fɛ k’an dɛmɛ ka Ala ka Kuma faamu?\n9 Dɔw be se k’a miiri k’u mako t’a la mɔgɔ ka Bibulu kɔnɔkow ɲɛfɔ u ye. Nka, Yezu be tɛmɛ jɔncɛ kantigiman dɔrɔn lo fɛ k’an kalan Alakow la. Kabi saan 1919, Masacɛ Yezu Krista be tɛmɛna o jɔncɛ lo fɛ k’a ka kalandenw dɛmɛ u ka Ala ka Kuma faamu ani k’ale ka cikanw sira tagama. N’an be Bibulu ka cikanw sira tagama, o b’a to an saniyanin be to ani hɛɛrɛ ni bɛɛn be kɛ kafo kɔnɔ. An kelen kelen bɛɛ ka ɲi k’an yɛrɛ ɲininga ko: “Yala n’ be kantigiya kɛ jɔncɛ kantigiman ye wa?”\nJEHOVA KA WOTORO BE TAGARA ƝƐ!\n10. Jehova ka ɔriganisasiyɔn faan min be sankolo la, Ezekiyɛli ka kitabu be mun lo fɔ o koo la?\n10 Jehova sagokɛla minw be sankolo la, Bibulu b’an dɛmɛ k’a faamu k’olu fana labɛnnin lo. Ɲɛyirali fɛ, kira Ezekiyɛli ye yelifɛn dɔ ye. O yelifɛn na, Jehova be wotoro dɔ bolila. A b’a fɛ o wotoro ka taga yɔrɔ o yɔrɔ, a be sin ka taga yen joona joona (Ezek. 1:4-28). Jehova ka ɔriganisasiyɔn faan min be sankolo la, o wotoro ye o lo tagamasiɲɛ ye. A be nɔɔ to Jehova ka ɔriganisasiyɔn faan wɛrɛ kan min be dugukolo kan. Miiri k’a filɛ, yɛlɛmani caaman minw kɛra ɔriganisasiyɔn kɔnɔ saan tan tɛmɛninw na. Siga t’a la Jehova ka wotoro be tagara ɲɛ le! An k’a to an hakili la ko Jehova lo ye o yɛlɛmaniw bɛɛ sababu ye. Yanni dɔɔni, Yezu Krista ni mɛlɛkɛ senumanw bena duniɲa juguman nin halaki. Jehova ka wotoro be teliyara walisa ka Jehova ka Masabaya lafasa ani k’a tɔgɔ senuman saniya!\nMɔgɔ caaman be baaraba kɛ walisa ka boonw lɔ. An b’u fo ani k’u waleɲuman lɔn! (Dakun 11 lajɛ)\n11, 12. Jehova ka ɔriganisasiyɔn ye koo minw kɛ, u dɔw ye jumanw ye?\n11 An ka miiri k’a filɛ, Ala ka ɔriganisasiyɔn faan min be dugukolo kan, o be baara min kɛra duniɲa nin laban loonw na. Boonlɔ baara. Balima caaman ye baaraba kɛ ka Jehova Seerew ka sigiyɔrɔsoba kura lɔ min be Warwick, Niyɔriki, Etazini jamana na. Duniɲa faan bɛɛ la, mɔgɔ waa caaman b’u yɛrɛ di ka baaraba kɛ walisa ka Masaya Boon kuraw lɔ ani ka Betɛliw labonya. Biro min be boon lɔli baara kuun na, ale lo b’o baara ɲɛminɛ. O boon lɔli baara man nɔgɔ dɛ! Mɔgɔ caaman minw b’u yɛrɛ di walisa k’o baara kɛ, an b’olu fo ani k’u waleɲuman lɔn. Duniɲa kuru bɛɛ kɔnɔ, weleweledalaw be nili kɛ ka kɛɲɛ n’u seko ye walisa ka dɛmɛ don o baara la. Jehova b’u duga u ka kantigiya n’u ka majigilenya kosɔn.—Luka 21:1-4.\n12 Fɔrɔmasɔn. Lakɔli caaman sigira sen kan walisa ka fɔrɔmasɔn di mɔgɔw ma Alako ta fan fɛ (Ezayi 2:2, 3). O lakɔli nunu ye: piyɔniyew ka lakɔli, Masaya waajulikɛlaw ka lakɔli, Gilead lakɔli, Betɛlidenw ka lakɔli, kafokulu kɔrɔsibaga n’u musow ka lakɔli, diinan mɔgɔkɔrɔw ka lakɔli, Masaya cidenyabaara lakɔli ani tɔnbolo ka kɔmite mɔgɔw n’u ka musow ka lakɔli. Tiɲɛn na, a ka di Jehova ye k’a sagokɛlaw kalan! An ka site web kan fana, Bibulu ni gafe caaman be sɔrɔ kaan caaman na (kaan 700 ni kɔ). Yɔrɔ dɔw labɛnna o site kan denmisɛnw ni denbayaw kama. Fɛɛn kuraw yira yɔrɔ be yen fana. E be baara kɛ ni jw.org ye waajuli baara la ani i ka gwa kɔnɔ batoli la wa?\nKANTIGIYA KƐ JEHOVA N’A KA ƆRIGANISASIYƆN YE\n13. Komi an ye Jehova sagokɛla kantigimanw ye, an ka ɲi ka mun lo kɛ?\n13 Nɛɛmaba lo ka kɛ Jehova ka ɔriganisasiyɔn kɔnɔ! An be Jehova ka cikanw ani a ka sariyaw lɔn. O kama, an ka ɲi ka koo tilennin kɛ ani ka Ala ka Masabaya lafasa. Komi duniɲa mɔgɔw sɔɔn be tiɲɛna ka taga, an ka ɲi ka “ko jugu koniya” i ko Jehova b’a kɔniya cogo min na (Zab. 97:10, Bible senuma). Minw b’a miiri ko “kojugu ye koɲuman ye, ko koɲuman ye kojugu ye,” an t’a fɛ ka kɛ olu bɔɲɔgɔnkow ye fewu (Ezayi 5:20). An b’a fɛ k’an koo diya Jehova ye. O kama, an b’an jija tuma bɛɛ ka saniya farikolo, tagamacogo ani Alako ta fan fɛ (1 Kor. 6:9-11). An be Jehova kanu ani an jigi lanin b’a kan. Ala ka sariya minw yirala ka gwɛ a ka Kitabu kɔnɔ, an b’a latigɛ k’u sira tagama walisa k’a yira ko an be kantigiya kɛ a ye. O lo kama, an b’o sariyaw sira tagama yɔrɔ bɛɛ: an ka soo, kafo kɔnɔ, baarakɛyɔrɔ la ani lakɔliso la (Talenw 15:3). An k’a filɛ cogo wɛrɛ minw na an be se k’an ka kantigiya yira Ala la.\n14. Wolobaga minw ye kerecɛnw ye, olu b’a yira cogo di k’u be kantigiya kɛ Ala ye?\n14 Deenw kolocogo. Ni kerecɛnw b’u deenw lamɔ ka kɛɲɛ ni Ala ka Kuma ye, u b’a yira o fɛ k’u be kantigiya kɛ Jehova ye. Wolobaga minw be Jehova bato, olu t’a to u ka landaw k’a nɔɔ to u deenw lamɔcogo kan. Kerecɛn denbaya man kan ka kɛ ni duniɲa mɔgɔw ka miiriya ɲɔgɔn ye (Efɛz. 2:2). Balimacɛ man ɲi k’a fɔ ko: “Anw fɛ, musow lo ka ɲi ka deenw lamɔ.” Bibulu be min fɔ o koo la, o gwɛnin lo. A ko: “Faw . . . aw ka u lamɔ ni Matigi ka kololi ni a ka laadili ye.” (Efɛz. 6:4, Bible senuma). Wolobaga minw be siran Ala ɲɛ, olu b’a fɛ u deenw ka kɛ i n’a fɔ Samuyɛli. A fɔra Samuyɛli koo la ko a bonyatɔ, Jehova tun be n’a ye.—1 Sam. 3:19.\n15. N’an b’a fɛ ka kooba dɔw latigɛ, an be se k’a yira cogo di ko an be kantigiya kɛ Jehova ye?\n15 N’an be koow latigɛ. N’an b’a fɛ ka kooba dɔw latigɛ, an b’a ɲini k’a lɔn fɔlɔ Jehova ka miiriya ye min ye Bibulu kɔnɔ, ani a ka ɔriganisasiyɔn be min fɔ o koo la. O la, an b’a yira ko an be kantigiya kɛ Ala ye. Mun na a kɔrɔtanin lo ka koow kɛ o cogo la? An ka ɲɛyirali dɔ lajɛ min ɲɛsinna bangebaga caaman ma. A fɔ man di, nka dɔw b’u deenw bila ka taga u faso la walisa olu yɛrɛ bangebagaw k’u lamɔ. U b’o kɛ walisa ka baara kɛ ani ka wari caaman sɔrɔ. Tiɲɛn lo k’o tɛ mɔgɔ ka sira la, nka an k’a to an hakili la ko an be desizɔn minw ta, Ala bena an ɲininga o la (Ɔrɔmukaw 14:12 kalan). Yala hakilitigiyako lo ka kooba dɔw latigɛ an ka denbaya n’an ka baara koo la, n’an ma kɔn ka Bibulu lajɛ wa? Ayi! An mako be an sankolola Faa ka dɛmɛ na sabu see t’an ye k’an yɛrɛ ka koow latigɛ.—Zer. 10:23.\n16. Muso dɔ jiginin kɔ, a tun ka kan ka mun lo latigɛ? Mun lo y’a dɛmɛ ka desizɔn ɲuman ta?\n16 Muso dɔ ye cɛdennin wolo ani a tun labɛnnin lo k’a bila ka taga a faso la walisa deen mamacɛ n’a mamamuso k’a lamɔ. O wagati kelen na, Jehova Seere dɔ y’a daminɛ ka bibulukalan kɛ n’o muso ye. A ye ɲɛtaga kɛ ani a y’a faamu ko Ala b’a ɲini ale yɛrɛ lo fɛ a k’a deen lamɔ ka kɛ Jehova batobaga dɔ ye (Zab. 127:3; Talenw 22:6). O muso y’a kɔnɔ gwɛ Jehova ye delili la i ko Bibulu b’a ɲini an fɛ cogo min na (Zab. 62:8, 9). Mɔgɔ min tun be bibulukalan kɛra n’a ye, a y’a kɔnɔkow fɔ ale ni balima wɛrɛw ye. A teriw n’a somɔgɔw y’a waajibiya ko a k’a deen bila ka taga a mamacɛ n’a mamamuso fɛ. Nka, a y’a faamu k’o tun bɛnnin tɛ. Kafodenw y’o muso n’a deen dɛmɛ kosɔbɛ. O y’a cɛɛ kabakoya fɔɔ a sɔnna ka bibulukalan kɛ. A yɛrɛ y’a daminɛ ka taga lajɛnw na n’a muso n’a deen ye. O muso tun y’a kɔnɔ gwɛ Jehova ye delili la. Ele fɛ, o muso y’a miiri ko Jehova y’o delili lamɛn wa? Siga si t’o la.\n17. Cikan jumanw lo tun dira an ma Bibulu kalandenw koo la?\n17 Cikanw sira tagama. Jehova ka ɔriganisasiyɔn be cikan minw di an ma, n’an b’u sira tagama, an b’a yira o fɛ ko an be kantigiya kɛ Ala ye. Ɲɛyirali fɛ, an k’a filɛ cikan minw tun dira an ma an ka Bibulu kalandenw koo la. An be se ka bibulukalan daminɛ ni mɔgɔ dɔ ye, gafe nin kɔnɔ: Kalan tigitigi juman be Bibulu kɔnɔ? A tun fɔra ko kalan juu siginin kɔ, an ka to ka kalanden dɛmɛ a ka Jehova ka ɔriganisasiyɔn lɔn. O be kɛ miniti damanin, kalan kelen kelen bɛɛ bannin kɔ. An be se k’o kɛ nin videwo nin ye Mun lo be kɛ an ka Masaya boonw kɔnɔ? ani kitabunin Jɔn lo be Jehova sago kɛra bi? Ni kalanden be ɲɛtaga kɛra, n’an tilara gafe Bibulu ka kalan na, a tun fɔra an ye ko hali ni kalanden batizera, an ka kalan kɛ n’a ye gafe nin kɔnɔ: “A’ ye to Ala ka kanuya la.” O kuun ye ka Yezu ka kalanden kuraw dɛmɛ u ka “sabati dannaya la.” (Kɔlɔs. 2:7, Bible senuma). Jehova ka ɔriganisasiyɔn y’o cikan minw di an ma, i b’u sira tagamana wa?\n18, 19. Mun na an ka ɲi ka Jehova waleɲuman lɔn?\n18 An ka ɲi ka Jehova waleɲuman lɔn koo caaman kosɔn. Ale lo y’an dan ani n’ale tɛ, an tun tɛna kɛ niin na (Kɛw. 17:27, 28). A ye nilifɛn nafamanba dɔ di an ma fana: A ka Kitabu, o min ye Bibulu ye. I ko Tesaloniki kerecɛnw, an be Bibulu jati nilifɛn nafamanba ye sabu Ala ka Kuma lo.—1 Tes. 2:13.\n19 Bibulu sababu fɛ, an be se k’an magwɛrɛ Jehova la ani ale fana b’a magwɛrɛ an na (Zaki 4:8). An sankolola Faa ye nɛɛma kɛ an ye k’a to an kɛra a ka ɔriganisasiyɔn mɔgɔ dɔ ye. O ye dugaba ye dɛ! An ka miiriya ni zaburu sɛbɛbaga taw ye kelen ye. Ale ko: “Aw ka Masaba tanu, bari a ka ɲi, a ka ɲumanya te ban abada.” (Zab. 136:1). Zaburu 136nan ka vɛrise kelen kelen bɛɛ kɔnɔ, a fɔra ko Jehova ka “ɲumanya te ban abada.” An ka kantigiya kɛ Jehova n’a ka ɔriganisasiyɔn ye. N’an y’o kɛ, an bena a faamu k’o kuma ye tiɲɛn ye sabu an bena ɲɛnamaya kɛ fɔɔ abada!\nA ci dɔ ma A ci dɔ ma I be Jehova ka Kitabu jati fɛɛn nafamanba ye wa?\nKumaden min kɔrɔ ka bon hali!\nA’ ye to ka ɲɔgɔn jija loon o loon\nKoow labɛnnin lo ka kɛɲɛ ni Ala ka Kitabu ye\n“Baara nin do ka bon”\nU bɔra dibi la\nU hɔɔrɔnyara ka bɔ ngalon diinan na\n“Garande Beretaɲi ka Masaya weleweledalaw: A’ ye wuli!”\nTexte Options de téléchargement des publications numériques KƆRƆSILI SANGASO—KALAN Saan 2016, novanburukalo\nA ci dɔ ma A ci dɔ ma KƆRƆSILI SANGASO—KALAN Saan 2016, novanburukalo\nSaan 2016, novanburukalo\nKƆRƆSILI SANGASO—KALAN Saan 2016, novanburukalo


Yezu “le be suuw kunun,” ale lo “be nii di” (Zan 11) | Yezu ka ɲɛnamaya\n“Ne le be suuw kunun, ne be nii di”\nYEZU SERA LAZARI SANIN KƆ\nYezu bɔra Pere mara la, a be donna Betani. O ye dugudennin dɔ ye min be Zeruzalɛmu tilebɔ fan fɛ. Kilomɛtɛrɛ 3 lo b’o dugu fila cɛ. Mariyamu ni Marita be kasira sabu u balimacɛ Lazari sara a ma mɛɛn. Mɔgɔ caaman nana u dusu saalo.\nMɔgɔ dɔ y’a fɔ Marita ye ko Yezu be nana. Marita teliyara ka taga a kunbɛn. A y’a fɔ Yezu ye ko: “Matigi, ni e tun be yan, ne balimacɛ tun tena sa.” N’a sɔrɔ Marita n’a balimamuso tun b’o le miirila kabi tile naani. Nka o kɔrɔ tɛ ko u jigi tigɛra pewu dɛ! Marita y’a fɔ tugun ko: “Hali sisan ne lanin b’a la ko e mana fɛɛn o fɛɛn daali Ala fɛ, a bena o kɛ e ye.” (Zan 11:21, 22). A b’a miiri ko Yezu bele be se ka koo dɔ kɛ a balimacɛ ye.\nYezu y’a jaabi ko: “I balimacɛ bena kunun.” Sukununi min bena kɛ dugukolo kan, Ibrayima ni Ala sagokɛla wɛrɛw jigi be min kan, Marita b’a miiri ko Yezu kaan b’o le ma. Walisa k’a yira ko ale lanin b’a la k’o ye wulibali ye, a ko: “Ne y’a lɔn ko a bena kunun diɲɛ labanlon na.”—Zan 11:23, 24.\nNka, Yezu be se ka koo dɔ kɛ o yɔrɔnin bɛɛ la k’u dusu saalo wa? A ye Marita hakili jigi ko Ala ye see di a ma ka suuw kunu. A ko: “Ni mɔgɔ min lara ne la hali n’o tigi sara, a bena kunun. Ani ka mɔgɔ o mɔgɔ to nii na, n’a lara ne la, a tena sa fewu.”—Zan 11:25, 26.\nYezu t’a fɔra ko a ka kalanden minw bele be niin na, u tɛna sa ka ye dɛ! Hali ale Yezu yɛrɛ bena sa. A tun y’o le fɔ a ka cidenw ye (Matiyo 16:21; 17:22, 23). Yezu b’a yirala Marita la ko mɔgɔ be se ka ɲɛnamaya banbali sɔrɔ n’a tigi limaniyara ale la. Sukununi lo bena kɛ sababu ye mɔgɔ caaman b’o ɲɛnamaya banbali sɔrɔ. Nka mɔgɔ kantigiman minw bele bena kɛ niin na duniɲa nin halaki tuma na, a be se ka kɛ k’u tɛna sa abada. A ka kɛ min o min ye, mɔgɔ o mɔgɔ limaniyara Yezu la, o tigi be se ka la a la ko hali n’a sara, a ta ma ban pewu.\nYezu tun ko: “Ne le be suuw kunun, ne be nii di.” Lazari do sara a tile damanin lo ye nin ye. Yala Yezu be se ka koo dɔ kɛ a ye wa? A ye Marita ɲininga ko: “I lara o la wa?” Marita y’a jaabi ko: “Ɔnhɔn Matigi, ne lanin b’a la ko e le ye Ala ka Mɔgɔ wolomanin nin ye, Ala Dencɛ, min ka kan ka na diɲɛ na.” Marita lanin b’a la ko Yezu be se ka koo dɔ kɛ u ye o loon yɛrɛ la. O kama a teliyara ka taga a fɔ Mariyamu ye dogo la ko: “Karamɔgɔ nana, a ko i ka na.” (Zan 11:25-28). O yɔrɔnin bɛɛ, Mariyamu wulila ka bɔ soo. Mɔgɔ minw tun be yen, olu y’a miiri ko a be tagara Lazari ka kaburu la. O kama, u wulila ka tugu a kɔ.\nNka Mariyamu tagara Yezu fɛ. A benna a seen kɔrɔ n’a be kasi ka to k’a balimamuso ka kuma ɲɔgɔn fɔ ko: “Matigi, ni e tun be yan, ne balimacɛ tun tena sa.” Yezu ye Mariyamu ni jama kasitɔ ye minkɛ, u hinɛ donna a la. A dusu tiɲɛna fɔɔ a kasira. Mɔgɔ minw tun be yen, o koo ye u dusu minɛ. Nka dɔw y’a fɔ ko: “Ale min tun ye fiɲɛntɔ ɲaa yɛlɛ, a tun te se ka Lazari bali saya ma wa?”—Zan 11:32, 37.\nYezu dontɔ Betani, o y’a sɔrɔ mun lo be yen dugu kɔnɔ?\nMun lo ye Marita lasun ka la sukununi koo la?\nYezu y’a yira cogo di ko ale be se ka koo dɔ kɛ Lazari ye?\nA ci dɔ ma A ci dɔ ma “Ne le be suuw kunun, ne be nii di”\njy sap. 90 ɲɛɛ 212-213


Zan 20 AKKDC08 - Lɔgɔkun loon fɔlɔ, Mariyamu ka bɔ - Bible Search\nZan 19 Zan 21\nYezu ka kununko\n(Mat 28.1-10; Mar 16.1-8; Luka 24.1-12)\n1Lɔgɔkun loon fɔlɔ, Mariyamu ka bɔ Magidala wilila sɔgɔmada joona, mɔgɔ tun te yeli kɛ kosɔbɛ fɔlɔ, ka taga kaburu yɔrɔ la, a tagar'a sɔrɔ kabakuru tun te kaburu daa la tugu. 2A kɔsegira ka boli ka na Simɔn Piyɛri ni kalanden dɔ nin fɛ, min koo tun ka di Yezu ye. A y'a fɔ olu ye ko: «U ye Matigi suu bɔ kaburu kɔnɔ, an m'a bilayɔrɔ lɔn.» 3Piyɛri ni kalanden dɔ nin bɔra ka taga kaburu yɔrɔ la. 4U mɔgɔ fila ye boli ta ɲɔgɔn fɛ, nga kalanden dɔ nin seen teliyara ka tɛmɛ Piyɛri ta kan, ale kɔnna ka se kaburu daa la. 5A y'a kuun biri ka filɛli kɛ kaburu kɔnɔ ka fani nunu bilanin ye, nga a ma don. 6Simɔn Piyɛri sera dɔrɔn, a donna kaburu kɔnɔ, a ye fani nunu ye duguma. 7U tun ye fani min meleke Yezu kuun na, ale melekenin tun lo ka bila danna, a tun ma fara fani dɔ nin kan. 8Kalanden min kɔnna ka se, ale fana donna kaburu kɔnɔ, a y'u bɛɛ ye, a lar'a la. 9O y'a sɔrɔ, min tun fɔra Ala ka kuma na Yezu ka kununko la, u tun ma o faamu fɔlɔ.\nYezu b'a yɛrɛ yira Mariyamu la\n10Kalanden nunu kɔsegira ka taga u ka yɔrɔ la.\n11Nga Mariyamu lɔnin tora kɛnɛma kaburu daa la n'a be kasira. K'a to kasi la, a ko a be biri ka filɛli kɛ kaburu kɔnɔ. 12A ye mɛlɛkɛ fila ye fani gwɛman b'u kaan na, u tun siginin be Yezu suu layɔrɔ la. Kelen tun sigira a kuun layɔrɔ la, kelen b'a seen layɔrɔ la. 13Mɛlɛkɛ nunu y'a ɲininga ko: «Muso, mun na i be kasira?» A y'u jaabi ko: «Dɔw ye ne Matigi suu ta ka bɔ a layɔrɔ la, ne m'a lɔn u y'a bila yɔrɔ min na.» 14K'a to o kuma na, a ko a be yɛlɛma ka filɛ, a ye Yezu lɔnin ye, nga a tun m'a lɔn ko ale lo. 15Yezu y'a fɔ a ye ko: «Muso, mun na i be kasira? I be jɔn le yɔrɔ ɲinina?» Mariyamu tun be miiri ko nankɔ kɔlɔsibaga lo, o la a y'a fɔ a ye ko: «Baba, ni ele lo y'a ta, e k'a bilayɔrɔ fɔ n ye n be taga ta.» 16Yezu y'a wele ko: «Mariyamu!» A y'a ɲaa yɛlɛma, k'a fɔ Yezu ye eburukan na ko: «Arabuni,» o kɔrɔ ko karamɔgɔ. 17Yezu y'a fɔ a ye ko: «Kana maga ne la, bari ne ma yɛlɛ n Faa fɛ fɔlɔ, nga i ka taga ne balimaw fɛ, k'a fɔ u ye ko ne be yɛlɛ n Faa, ni n ka Ala fɛ, a fana y'aw Faa n'aw ka Ala ye.» 18Mariyamu ka bɔ Magidala tagara kalandenw fɛ, k'a fɔ u ye ko ale ye Matigi ye, ko a ye nin le fɔ ale ye.\nYezu b'a yɛrɛ yira a ka kalandenw na\n(Mat 28.16-20; Mar 16.14-18; Luka 24.36-49)\n19O loon kelen wulafɛ, min tun ye lɔgɔkun daminɛlon ye, zuwifuw ɲasiranya kosɔn, kalandenw tun be boon min kɔnɔ, u tun y'o daaw tugu k'u sɔgɔ. K'o daa nunu sɔgɔnin to, Yezu nana lɔ u cɛma k'a fɔ u ye ko: «Hɛrɛ ka kɛ aw ye.» 20K'a to o kuma na, Yezu y'a tigɛ n'a gɛrɛn yira u la. Kalandenw y'a lɔn tuma min na, u nisɔn diyara kosɔbɛ. 21Yezu y'a fɔ u ye tugu ko: «Hɛrɛ ka kɛ aw ye. N Faa ye ne ci cogo min na, ne fana be aw ci o cogo kelen le la.» 22A ye o kuma nunu fɔ ka ban tuma min na, a y'a dafiɲɛ kɛ u kan k'a fɔ u ye ko: «Nii Senuman ka to aw fɛ. 23- Aw mana mɔgɔ minw ka hakɛw yafa, o tigiw ka hakɛ bena yafa, aw mana ban ka minw ta yafa, o tigiw ta fana tena yafa.»\nToma ni Yezu\n24Yezu tun nana kalandenw fɛ tuma min na, Toma min be wele Filanin, ni ale tun ye kalanden tan ni fila nunu dɔ ye, ale tun te yen. 25Kalanden tɔw y'a fɔ a ye k'olu ye Matigi ye. Nga a y'a fɔ u ye ko n'ale ma puwɛnti nɔɔ ye a tigɛ la, k'a bolokunnaden don o woo la, k'a don a gɛrɛn ta la, ko ale tena la o la. 26Lɔgɔkun kelen o kɔ, Yezu ka kalandenw tun be soo kɔnɔ, o loon na, Toma tun be n'u ye. U tun ye daaw bɛɛ tugu k'u sɔgɔ, o bɛɛ n'a ta, Yezu nana lɔ u cɛma k'a fɔ u ye ko: «Hɛrɛ ka kɛ aw ye.» 27O kɔ, a y'a fɔ Toma ye ko: «N tigɛ mɔmɔ k'a filɛ, an'i bolo don n gɛrɛn na, i kana sigasiga tugu, nga i ka la ne la.» 28Toma y'a fɔ a ye ko: «Ne Matigi ni n ka Ala!» 29Yezu y'a fɔ a ye ko: «I ye ne ye, o le y'a to i lar'a la. Mɔgɔ minw ma ne ye, ani u fana be l'a la, olu dagamuna.»\n30Yezu ye kabako caaman wɛrɛw kɛ a ka kalandenw ɲana, minw ma sɛbɛn yan. 31Nga minw sɛbɛnna, olu sɛbɛnkun ye nin ye, janko aw ka se ka l'a la ko Yezu ye Ala ka Mɔgɔ wolomanin nin ye, Ala Dencɛ, n'aw lara o la, aw ka se ka nii banbali sɔrɔ a barika la.


Kor fɔlɔ 16 AKKDC08 - Min kɛra bolomafara koo ye, min - Bible Search\nKor fɔlɔ 15 Kor 2nan int\nKor fɔlɔ 16\nBolomafara min kɛra Krista ka jama ye Zeruzalɛmu\n1- Min kɛra bolomafara koo ye, min be kɛ ka ci Ala ka jama ma min be Zeruzalɛmu, ne ye min fɔ Krista ka jamakuluw ye Galati mara la, aw k'o kɛ fana. 2Lɔgɔkun loon fɔlɔ bɛɛ, mɔgɔ kelen kelen bɛɛ ka fɛɛn dɔ bɔ a ka sɔrɔta la k'o mara gɛrɛfɛ. Aw kana ne kɔnɔ, ni ne nana tuma min na, an ka sɔrɔ k'o bolomafara minɛ. 3Ni ne sera aw fɛ yen, n bena bataki sɛbɛn k'o di aw ka jigilamɔgɔw ma aw ye minw woloma, k'u ci ka taga ni bolomafara nin ye Zeruzalɛmu. 4N'a kɛra fɛɛn ye min be ne taakun bɔ fana, ne bena taga n'u ye.\nPɔli b'a ka kokɛtaw latigɛra\n5- Ne bena tɛmɛ Maseduwani mara la ka sɔrɔ ka na aw fɛ yen. Bari ne ka kan ka tɛmɛ o yɔrɔ la. 6N'a sɔrɔ n bena waati dɔɔni kɛ aw fɛ, walima n bena samiɲa bɛɛ kɛ n'aw ye, janko aw ka se ka ne dɛmɛ, ne ka se ka n ka taama bɛɛ kɛ. 7Ne t'a fɛ ka kɛ tɛmɛbaga dama ye aw fɛ sisan. Ne jigi b'a kan ka to aw fɛ waati dɔɔni, ni Matigi sɔnna. 8- Nga n bena to Efɛzi fɔɔ *Pantekɔti ka se, 9- bari n y'a ye ko n be se ka baara caaman kɛ, n juguw fana ka ca. 10- Ni Timote nana se aw fɛ tuma min na, aw ka koo bɛɛ kɛ k'a jaa gwɛlɛya aw cɛma, bari ale fana ye Matigi ka baarakɛla dɔ ye i n'a fɔ ne. 11Mɔgɔ si kan'a dɔgɔya. Aw k'a dɛmɛ a ka se ka segi ka na ne fɛ yan hɛrɛ la. Ne n'an balima tɔw b'a kɔnɔna. 12Min ye an balima Apolɔsi ciko ye, ne y'a ɲini a fɛ kosɔbɛ ko a ka taga aw fɛ n'an balimaw ye. A ma sɔn taali ma sisan fewu, nga n'a nana waati sɔrɔ tuma min na, a bena taga aw fɛ.\nPɔli ka kuma laban\n13Aw labɛnnin ka to, aw ye jija aw jigi ka to Ala kan kosɔbɛ, aw ka kɛ mɔgɔ jagwɛlɛnw ye, ani ka barika don aw yɛrɛ la. 14N'aw be fɛɛn o fɛɛn kɛ, aw k'o kɛ ni kanuya ye. 15- Aw b'a lɔn ko Sitefana n'a ka somɔgɔw le kɔnna ka sɔn Krista ma Akayi mara la, ko u y'u yɛrɛ di ka Ala ka mɔgɔw dɛmɛ. 16Ne b'a ɲini aw fɛ ko aw ka mɛnni kɛ o mɔgɔ suguw fɛ, ani mɔgɔ minw bɛɛ be baara kɛ ka sigɛn n'u ye.\n17Ne nisɔn diyanin be Sitefana ni Fɔritunatusi ani Akayikusi nunu ka nako la ne fɛ, olu ye ne dɛmɛ aw nɔɔ na. 18Bari u ye ne jigi tugu k'aw fana jigi tugu. O la, aw k'o mɔgɔ sifa nunu tɔgɔɲuman fɔcogo lɔn.\n19- Krista ka jamakulu minw be Azi mara la, olu b'aw fo. Akilasi ni Pirisili ani Krista ka jama min be ɲɔgɔn lajɛn u fɛ, u bɛɛ b'aw fo kosɔbɛ Matigi tɔgɔ kosɔn. 20N balimaw bɛɛ b'aw fo, aw ka ɲɔgɔn fo kosɔbɛ ni kɔnɔgwɛ ye.\n21Ne Pɔli yɛrɛ le be foli kuma nin sɛbɛnna aw ye. 22Ni Matigi ka koo man di mɔgɔ dɔ ye, o tigi danganin lo. Maranata. An Matigi be na. 23An Matigi Yezu ka nɛɛma ka kɛ n'aw ye. 24Yezu Krista barika la, aw bɛɛ koo ka di ne ye.


Sam 2nan 21 AKKDC08 - Dawuda ka tile la, kɔngɔ donna - Bible Search\nSam 2nan 20 Sam 2nan 22\nSam 2nan 21\nGabaŋɔnkaw ni Sayuli kɔmɔgɔw ka koo\n1Dawuda ka tile la, kɔngɔ donna fɔɔ ka se saan saba. Dawuda ye Masaba daali, Masaba y'a fɔ a ye k'o ye Sayuli n'a ka somɔgɔw nɔɔ ye, mɔgɔfagala nunu. Bari a tun ye Gabaŋɔnkaw halaki.\n2- O la, masacɛ ye Gabaŋɔnkaw wele ka kuma u fɛ. Gabaŋɔnkaw tun te Isirayɛlidenw dɔ ye, amoriw tɔɔ tun lo. Isirayɛlidenw tun kalila k'u tena u faga. O n'a ta bɛɛ, Sayuli tun b'a fɛ ka baara ɲanaman kɛ Zuda kɔmɔgɔw ni Isirayɛliden tɔw ye minkɛ, o la, a tun b'a fɛ k'u sii tunu. 3Dawuda ye Gabaŋɔnkaw ɲininga ko ale ka kan ka mun le kɛ u ye, ko ale bena koo nin lalaga cogo di, janko u ka duba kɛ Masaba ka jama ye.\n4Gabaŋɔnkaw y'a jaabi ko: «Wariko ni sanuko kuma te an ni Sayuli n'a ka somɔgɔw cɛ. An fana man kan ka mɔgɔ faga Isirayɛlidenw cɛma.» Masacɛ y'a fɔ u ye ko: «Aw b'a fɛ ne ka mun le kɛ aw ye?» 5U ye masacɛ jaabi ko: «Cɛɛ nin tun b'a fɛ k'an halaki, a tun b'a kɔnɔ k'an ta cɛn, k'an sii tunu pewu ka bɔ Isirayɛli jamana na. 6O la, ale min ye Masaba ka mɔgɔ wolomanin ye, i k'ale dencɛ mɔgɔ wolonwula di an ma, an bena u dulon Masaba ɲakɔrɔ a ka dugu kɔnɔ Gibeya.» Masacɛ y'a fɔ ko ale bena u di u ma.\n7- Masacɛ ye Sayuli deen Zonatan dencɛ Mefibosɛti kisi, bari Dawuda ni Sayuli dencɛ Zonatan tun kalila ɲɔgɔn ye Masaba ɲakɔrɔ. 8- Nga Aya denmuso Irisipa tun ye dencɛ fila minw wolo Sayuli ye, minw ye Arimoni ni Mefibosɛti ye, ani Sayuli denmuso Mikali tun ye dencɛ duuru minw wolo Barizilayi dencɛ Adiriyɛli ye ka bɔ Mewola, masacɛ ye olu le minɛ k'u di. 9A y'u di Gabaŋɔnkaw ma. Olu y'u dulon Masaba ɲakɔrɔ kulu dɔ kan. Mɔgɔ wolonwula nunu bɛɛ sara ɲɔgɔn fɛ. U y'u faga suman tigɛwaati daminɛtuma na le.\n10Aya denmuso Irisipa ye bɔɔrɔ dɔ ta k'a la fara dɔ kan ka sigi. Kabini suman tigɛwaati daminɛtuma na fɔɔ ka na se sanji ka ben ma u kan, a tun be to ka kɔnɔw gwɛn tilefɛ ka to ka kongosogow gwɛn sufɛ, janko foyi kana se u suuw ma. 11Sayuli ka gɛrɛfɛmuso Irisipa, n'o tun ye Aya denmuso ye, ale ye fɛɛn min kɛ, u nana o fɔ Dawuda ye. 12- Dawuda tagara Sayuli n'a dencɛ Zonatan kolow bɔ Yabɛsikaw fɛ, Galaadi mara la. Olu tun tagara u suuw bɔ u dulonyɔrɔ la dogo la Bɛtiseyan forobayɔrɔ la. Filisiw tun ye Sayuli faga Gilibowa tuma min na, u tun nana u dulon o yɔrɔ la. 13A ye Sayuli n'a dencɛ Zonatan kolow ta ka bɔ o yɔrɔ la, mɔgɔ wolonwula minw dulonna fana, k'u taw ta. 14U ye Sayuli n'a dencɛ Zonatan kolo nunu sutara Sayuli facɛ Kisi ka kaburu kɔnɔ Sela, Bɛnzamɛn ka mara la. Masacɛ tun ye fɛɛn min bɛɛ fɔ, u y'o kɛ. O kɔ, Ala y'u ka daalili jaabi k'a nɔgɔya jamana ye.\nIsirayɛlidenw be filisiw kɛlɛ\n(Lok fɔlɔ 20.4-8)\n15Kɛlɛ wilila filisiw ni Isirayɛlidenw cɛ tugu. Dawuda tagara n'a ka kɛlɛdenw ye ka filisiw kɛlɛ. A sigɛnna. 16Arafa kɔmɔgɔw kelen, Yisibibenɔbu, tun b'a fɛ k'a faga. A ka taman gwiliya tun sera zira kilo saba ni kɔ ma, murujan kuraman fana tun b'a fɛ. 17- Seruya dencɛ Abisayi ye Dawuda dɛmɛ ka filisicɛ nin faga. O la, Dawuda ka mɔgɔw kalila k'a fɔ a ye ko a tena bɔ ni olu ye tugu ka taga kɛlɛkɛyɔrɔ la, ko a kan'a to Isirayɛlidenw ka fitinɛ be faga.\n18O kɔ, kɛlɛ dɔ kɛra Gɔbu, ni filisiw ye tugu. Sibekayi ka bɔ Usa sera ka Arafa kɔmɔgɔ Safu faga o yɔrɔ la.\n19Kɛlɛ wilila Gɔbu u ni filisiw cɛ tugu. Yaareyoregimu dencɛ Elanan ka bɔ Bɛtilehɛmu ye Gatika Goliyati faga, min ka taman lɔgɔ tun ka bon kosɔbɛ.\n20Kɛlɛ dɔ fana kɛra Gati. Cɛjan dɔ tun be o yɔrɔ la, a bolokunnadenw n'a seen taw tun ye wɔɔrɔ wɔɔrɔ ye, u bɛɛ lajɛnnin tun ye mugan ni naani ye. Ale fana tun ye Arafa kɔmɔgɔ dɔ ye. 21Ale tun ye dabayakuma fɔ Isirayɛlidenw ma, Dawuda faden Simeya dencɛ Yonatan y'a faga.\n22O mɔgɔ naani nunu tun ye Arafa kɔmɔgɔw ye ka bɔ Gati. Dawuda n'a ka kɛlɛdenw y'u faga.


Masamuso Ɛsitɛri b’a ka mɔgɔw kisi | Bibulu ka maanaw denmisɛnw kosɔn\nA KALAN KAAN NIN NA Acoli Afrikaans Albanais Allemand Alur Amharique Anglais Arabe Arménien Aymara Azéri Azéri (cyrillique) Bachkir Baoulé Bas allemend Basque Bassa (cameroun) Batak (Karo) Batak Toba Biak Bichlamar Bicol Birman Boulou Bulgare Capverdien Catalan Cebuano Chichewa Chinois cantonais (simplifié) Chinois cantonais (traditionnel) Chinois mandarin (simplifié) Chinois mandarin (traditionnel) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Cinyanja Coréen Creole de Maurice Creole seychelles Croate Créole haïtien Dangme Danois Dayak ngaju Edo Efik Espagnole Estonien Ewé Fidjien Finnois Fon Français Ga Galicien Garifuna Georgien Goun Grec Guarani Haoussa Herero Hiligaynon Hindi Hmong blanc Hongrois Iban Ibinda Igbo Iloko Indonésien Isoko Italien Javanais Jula Kabye Kachin Kannada Karen S’gaw Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Kurde kumanji (Caucase) Kurde kurmanji (cyrillique) Kwangali Kwanyama Langue des Signes Américaine Langue des signes allemande Langue des signes angolaise Langue des signes argentine Langue des signes britannique Langue des signes brésilienne Langue des signes coréenne Langue des signes cubaine Langue des signes espagnole Langue des signes indienne Langue des signes indonésienne Langue des signes italienne Langue des signes malgache Langue des signes mexicaine Langue des signes polonaise Langue des signes péruvienne Langue des signes russe Langue des signes taïwanaise Langue des signes vénézuélienne Langue des signes zimbabweenne Langue des signes équatorienne Letton Lhukonzo Lingala Lituanien Lomwe Luganda Luo Luvale Macédonien Makua Malagach Malay Malayalam Maltais Mam Marathi Marshall Maya Mazatec de Huautla Miskito Mixe Mixtèque (Guerrero) Moore Nahuatl (Nord de Puebla) Nahuatl (central) Nahuatl (guerrero) Nahuatl (huasteca) Ndau Ndonga Ndébélé Ndébélé(Zimbabwe) Ngabere Ngangela Nias Norvégien Nyaneka Nyungwe Nzema Néerlandais Népali Okpe Oromo Ossete Otetela Otomi (vallee du mezquital) Ouzbek Ouzbek (romain) Pangasinan Pendjabi Pidgin camerounais Pidgin nigérian Polonais Ponape Portugais Portugais (Portugal) Quechua (Ancash) Quechua (Ayacucho) Quechua (Bolivie) Quechua (Cuzco) Quichua (Chimborazo) Quichua (Imbabura) Quiché Romain Romani (Macédoine) Romani (Macédoine, cyrillique) Romani de Serbie Runyankore Russe Rutooro Samoan Sangir Sango Sena Sepedi Serbe Serbe (romain) Sesotho du Lesotho Sesotho d’Afrique du Sud Shona Sidama Singhalais Slovaque Slovène Sonde Sranan tongo Suisse allemand Suédois Swahili Swati Tagalog Tahitien Tandroy Tankarana Tarascan Tatar Tcheque Thaï Tigrinya Tiv Tlapanec Tojolabal Tok pisin Tongien Totonaque Tshiluba Tshwa Tsonga Tswana Turc Twi Tzeltal Tzotzil Télougou Ukrainien Umbundu Urhobo Uruund Valencien Venda Vezo Vietnamien Waray-Waray Wayuunaiki Wolaitsa Xhosa Yoruba Zande Zapotec (de l'isthme) Zapotec (lachiguiri) Zoulou irlandais tamoul\nƐsitɛri b’a ka mɔgɔw kisi\nƐsitɛri tun ye Yahutu sunguru ye. A tun siginin be Suzi dugu la, Pɛrɛsiw ka mara la. Nebukadnezar y’a somɔgɔw minɛ ka bɔ Zeruzalɛmu a saan caaman lo ye. Ɛsitɛri tun ye Maridose facɛfitinin denmuso ye. A lamɔna ale Maridose lo fɛ, o min tun ye Pɛrɛsi masacɛ Asuerus ka baaraden dɔ ye.\nMasacɛ Asuerus mako tun be masamuso kura la. A ka baaradenw nana ni jamana musow bɛɛ la cɛɲumaninw ye. Ɛsitɛri tun b’u cɛma. Masacɛ ye Ɛsitɛri lo sugandi u bɛɛ cɛma ka kɛ masamuso ye. Maridose y’a fɔ Ɛsitɛri ye ko a kan’a fɔ ko a ye Yahutu ye.\nCɛɛ dɔ min tɔgɔ ko Aman, ale tun be kuntigiw bɛɛ kun na. Kuncɛbaya tun b’a la ani a tun b’a fɛ mɔgɔ bɛɛ ka biri a ɲɛɛ kɔrɔ. Maridose tun tɛ sɔn k’o kɛ. O ye Aman dimi kosɔbɛ fɔɔ a b’a fɛ ka Maridose faga. Tuma min na Aman bɔra a kala ma ko Maridose ye Yahutu ye, a ye fɛɛrɛ dɔ kɛ walisa Yahutu minw be jamana kɔnɔ, k’u bɛɛ faga. A y’a fɔ masacɛ ye ko: ‘Yahutuw ye mɔgɔ juguw ye. I ka ɲi k’u siya tunu ka bɔ yen.’ Asuerus ko: ‘Min ka di i ye, i k’o kɛ.’ Ani, Asuerus ye see di Aman ma ka sariya dɔ sigi. Aman ye sariya sigi ko Adari kalo tile 13nan na, jamana mɔgɔw ka Yahutuw bɛɛ faga. Jehova tun be koow filɛra.\nƐsitɛri tun t’o sariya kala ma. O kama, Maridose y’o sɛbɛ dɔ ci ka di a ma ani k’a fɔ a ye ko: ‘Taga kuma masacɛ fɛ.’ Ɛsitɛri ko: ‘Mɔgɔ o mɔgɔ be don masacɛ fɛ k’a to a ma weele, u b’o tigi faga. Masacɛ ma ne weele a fɛ a tile 30 lo ye nin ye! Nka n’ bena taga. N’a y’a ka bere sin n’ ma, n’ bena to niin na. N’o tɛ, n’ bena sa.’\nƐsitɛri donna masacɛ ka lukɛnɛ na. Masacɛ ye Ɛsitɛri ye tuma min na, a y’a ka bere sin a ma. Ɛsitɛri tagara a fɛ, a y’a ɲininga ko: ‘Ɛsitɛri, i be mun lo fɛ? A ko: ‘ N’ b’a fɛ ka ele ni Aman weele ka na dumuniba dɔ la sufɛ.’ K’u to o dumuniba la, Ɛsitɛri y’u weele dumuniba wɛrɛ la tugun. Dumuniba filanan na, masacɛ ye Ɛsitɛri ɲininga tugun ko: ‘I be mun lo fɛ?’ A ko: ‘Mɔgɔ dɔ b’a fɛ ka ne ni n’ ka siyamɔgɔw faga. Sabari k’an kisi.’ Masacɛ y’a ɲininga ko: ‘Jɔn lo b’a fɛ k’aw faga?’ A ko: ‘Aman lo, o mɔgɔ jugu nin.’ Asuerus dimina kosɔbɛ fɔɔ a sinna ka Aman faga.\nNka mɔgɔ si tun tɛ se ka Aman ka sariya tiɲɛ, hali masacɛ yɛrɛ tun tɛ se. O kama, masacɛ ye Maridose bila kuntigiw kun na ani a ye see di a ma ka sariya kura sigi. Maridose ye sariya sigi, min be sira di Yahutuw ma k’u yɛrɛ lafasa n’u nana u kɛlɛ. Adari kalo tile 13nan na, Yahutuw ye see sɔrɔ u juguw kan. Saan o saan, kabi o wagati, u b’o see sɔrɔli seli kɛ.\n“U bena aw minɛ ka taga n’aw ye faamaw ni masaw fɛ bari aw ye ne ka kalandenw ye. O bena kɛ sababu ye aw bena ne koo fɔ u ye, ani siya wɛrɛw ye.”—Matiyo 10:18\nƝiningaliw: Fɛɛrɛ juman lo tun kɛra Yahutuw kama? Ɛsitɛri y’a yira cogo di ko a limaniyanin lo Jehova la?\nƐsitɛri 2:5-20; 3:1–5:8; 7:1–8:14; 9:1-28\nBIBULU KA KITABUW DADONKUMAW KA VIDEWOW\nƐsitɛri ka kitabu dadonkumaw\nKoo kabakoman minw kɛra Ɛsitɛri ka wagati la, u bena i dɛmɛ i ka limaniya Jehova la kosɔbɛ ko see b’a ye k’a ka mɔgɔw kisi ka bɔ kɔrɔbɔliw la bi tilew la.\nƐsitɛri y’a niin bila farati la Ala ka mɔgɔw kosɔn\nKa se k’i yɛrɛ saraka tɔɔw ye kanuya kosɔn i ko Ɛsitɛri, fɔɔ i ka kɛ ni limaniya ni jagwɛlɛya ye.\nƐsitɛri ye koow kɛ ni hakilitigiya ni jagwɛlɛya ni yɛrɛsaraka miiriya ye\nƐsitɛri y’a yɛrɛ saraka Jehova ni a ka jama kosɔn cogo di?\nA ci dɔ ma A ci dɔ ma Ɛsitɛri b’a ka mɔgɔw kisi\nAudio Fɛɛn lamɛntaw telesarse cogow I be se ka kalan minw sɔrɔ Bibulu kɔnɔ


Ɛst 6 AKKDC08 - O suu yɛrɛ la, masacɛ ma se ka sinɔgɔ, - Bible Search\nƐst 5 Ɛst 7\n1O suu yɛrɛ la, masacɛ ma se ka sinɔgɔ, masacɛw ka mara kɔnɔ loon bɛɛ kibaru be sɛbɛn sɛbɛ min kɔnɔ, a ko u ka na n'o ye. U y'o kalan masacɛ ɲana. 2- K'u to kalan na u tagara bɔ masacɛ ka baaraden Bigita ni Tɛrɛsi ka koo kan, minw tun b'a fɛ ka masacɛ faga, ni Maridose tun bɔra u kala ma k'a fɔ masacɛ ye. 3Masacɛ y'a fɔ ko Maridose tun ye boɲa ni kunkɔrɔta jumɛn le sɔrɔ o la. Masacɛ ka baarakɛlaw ko foyi.\n4O y'a sɔrɔ Aman tun nana masacɛ ka luu kɔnɔ, janko a ka masacɛ daali a be to u be Maridose dulon lɔgɔ kan ale yɛrɛ tun ye min dilan o kama. Masacɛ ye ɲiningali kɛ ko jɔn le be luu kɔnɔ. 5Masacɛ ka baaradenw y'a jaabi ko Aman lo. Masacɛ ko a ka don. 6A donna. Masacɛ y'a ɲininga ko: «Ni masacɛ b'a fɛ ka mɔgɔ min boɲa, mun le ka kan ka kɛ o tigi ye?» Aman y'a miiri a yɛrɛ kɔnɔ ko: «Jɔn le be yen ni masacɛ b'a fɛ k'a boɲa ka tɛmɛ ne kan?» 7O la, a y'a fɔ masacɛ ye ko: «Ni masacɛ b'a fɛ ka mɔgɔ min boɲa, 8i ye fani min biri i kan, n'i yɛlɛla soo min kan, ni masacɛ ka soo masirifɛn b'a kuun na, u ka na n'o ye, 9k'i ka kuntigiba nunu dɔ wele, ka fani ni soo nin di ale ma. I b'a fɛ ka mɔgɔ min boɲa, u ka fani nin don o tigi kaan na, k'a yɛlɛ soo nin kan, ka don n'a ye dugu kɔnɔ ka yaalayaala n'a ye, ka to a ɲafɛ ka to ka pɛrɛn k'a fɔ ko: ‹Ni masacɛ b'a fɛ ka mɔgɔ min boɲa, u b'o tigi kɛ ten le.› »\n10Masacɛ y'a fɔ Aman ye ko: «I y'a fɔ cogo min na, fani ni soo nin minɛ joona joona, k'o ɲɔgɔn kɛ zuwifucɛ Maridose ye, min siginin be n ka luu daa la. I ye fɛɛn o fɛɛn fɔ, i kana ɲinɛ o si kɔ n'i m'a kɛ.» 11Aman ye fani nin ta ka soo minɛ, ka fani don Maridose kaan na, k'a yɛlɛ soo kan ka taga yaala n'a ye dugu forobayɔrɔ la. A tora Maridose ɲafɛ n'a be pɛrɛn k'a fɔ ko: «Ni masacɛ b'a fɛ ka mɔgɔ min boɲa, u b'o tigi kɛ ten le.»\n12O kɔ, Maridose segira ka na masacɛ ka luu daa la. Aman tɛmɛna ka teliya ka ta'a ka soo, a hakili ɲagaminin ye fani biri a kuun na. 13A tagara se, koo minw bɛɛ y'a sɔrɔ, a y'o bɛɛ ɲafɔ a ka muso Zɛrɛsi n'a teriw bɛɛ ye. A ladibagaw n'a ka muso Zɛrɛsi y'a fɔ a ye ko: «Maridose ye zuwifu ye. E do daminɛna ka jigi a kɔrɔ ka ban. I tena se a kɔrɔ tugu. Siga t'a la, i bena nagasi a kɔrɔ le.» 14K'u to o kuma na, masacɛ ka baaradenw fana sera ka Aman wele teliya la ka taga n'a ye Ɛsitɛri ka dumuni labɛnnin kɛyɔrɔ la.


Sad 15 AKKDC08 - «Saan wolonwula o saan wolonwula, aw - Bible Search\nSad 14 Sad 16\n1«Saan wolonwula o saan wolonwula, aw ka kan ka yafa aw ka jurumantigiw ma.\n2«Aw bena to k'o kɛ cogo min na, o filɛ: N'a fɔra ko juru yafasan sera Masaba kosɔn, mɔgɔ minw bɛɛ ye juru don u tɔɲɔgɔnw na, olu ka kan k'a yafa. U man kan k'u balimaw, walima u tɔɲɔgɔnw, kani tugu 3Aw be se ka lonanw kani u k'u ka juru sara. Nga aw ye min di aw balimaw ma, aw ka kan k'o yafa.\n4«O n'a ta bɛɛ, fantanw man kan ka sɔrɔ aw cɛma. Bari Masaba aw ka Ala be jamana min dira aw ma k'a kɛ aw ta ye, a bena aw dɛmɛ a kɔnɔ kosɔbɛ, 5n'aw sɔnn'a ka koo bɛɛ ma, ani ka kuma nunu bɛɛ bato, ne be minw fɔra aw ye bii. 6Masaba aw ka Ala bena aw ta ɲa i n'a fɔ a y'a layidu ta aw ye cogo min na. Aw cɛma, mɔgɔ si tena juru ta siya wɛrɛ fɛ, aw le bena juru don u caaman na. Aw bena sigi siya caaman kunna, u si tena sigi aw kunna.\n7«Masaba be jamana min dira aw ma, ni fantan dɔ sɔrɔla aw ka duguw dɔ la aw balimaw cɛma yen, aw kana aw dusu gwɛlɛya, k'aw tigɛ gwɛlɛya aw balima fantan nin faan fɛ. 8Aw ka kan ka juru don a la ni timinandiya ye ka kɛɲɛ n'a ka makoya ye. 9Aw kana miiriyajugu ta k'a fɔ ko juru yafasan sera ka ban, min ye saan wolonwulanan ye, o kama, aw b'aw dusu gwɛlɛya aw balima fantanw faan fɛ ka ban k'a d'u ma. N'o kɛra, u bena aw jalaki Masaba ɲakɔrɔ, a bena kɛ hakɛ ye aw fɛ. 10Aw k'u sɔn ni dusuɲuman ye. Aw kan'a di ko a wajibiyanin be aw ma. O la, Masaba aw ka Ala bena aw dɛmɛ aw ka kokɛtaw, n'aw ka baara bɛɛ la.\n11«Fantanw tena fɔn aw ka jamana na. O kosɔn, ne b'a ɲini aw fɛ, aw k'aw balima fantanw, ni sigɛnbagatɔw sɔn ni timinandiya ye aw ka jamana kɔnɔ.\n12«N'i balimacɛ, walima i balimamuso min ye eburu ye, n'a y'a yɛrɛ feere aw dɔ ma i n'a fɔ jɔɔn, n'a ye baara kɛ o tigi ye saan wɔɔrɔ kɔnɔ, saan wolonwulanan, a k'a labila. 13N'o tigi b'a hɔrɔnya tuma min na, a kan'a to a bololakolon ka taga. 14Ni Masaba aw ka Ala y'a nɔgɔya o tigi ye ka fɛɛn o fɛɛn d'a ma, a ka kan k'a bolo foni ka dɔ bɔ o la k'o d'a ma. A kɛra begɛnmisɛn ye wo, walima suman ye wo, walima duvɛn. 15Aw hakili ka to a la ko aw tun ye jɔɔnw ye Ezipiti, ani ko Masaba aw ka Ala y'aw hɔrɔnya. O kosɔn, ne be nin fɔ aw ye bii.\n16«N'o tigi ka jɔɔn nin y'a fɔ a ye ko a t'a fɛ ka bɔ a fɛ, bari a ka denbaya koo ka d'a ye, ani ko a wasanin lo o yɔrɔ la, 17o tigi ka nigɛ dɔ ta, k'a tulo la a ka soda koon kan, k'a sɔgɔ. A bena to a ka jɔnya la i fɛ tuma bɛɛ. I bena o ɲɔgɔn kɛ musoman na fana.\n18«Kana nimisa ka jɔɔn hɔrɔnya. Bari saan wɔɔrɔ kɔnɔ, a ye baara kɛ, a sababu la, e ye sɔrɔli kɛ siɲɛ fila ka tɛmɛ baarakɛla ka sɔrɔta kan. A hɔrɔnya, Masaba aw ka Ala bena hɛrɛ kɛ i ye i ka kokɛtaw bɛɛ la.\nBegɛnw deen fɔlɔw\n19«Aw ka kan k'aw ka begɛnw deen fɔlɔ cɛmanw bɛɛ di Masaba aw ka Ala ma. Aw kana baara kɛ ni misi deen fɔlɔ cɛman ye. Aw kana saga deen fɔlɔ cɛman sii tigɛ fana. 20Saan o saan aw n'aw ka denbaya ka olu dumu Masaba aw ka Ala ɲakɔrɔ a ka yɔrɔ wolomanin na.\n21«Ni fiɲɛ be begɛn dɔ la, n'a seen kelen ma ɲi, walima n'a ɲaa lo cɛnnin lo, walima ni fiɲɛ fɛɛn o fɛɛn b'a la, aw kana o kɛ saraka ye Masaba aw ka Ala ye. 22Aw k'o dumu aw ka dugu kɔnɔ. Mɔgɔ min saniyanin tɛ ani min saniyanin lo, olu k'a dumu ɲɔgɔn fɛ, i n'a fɔ aw be dagwɛ, walima minan dumu cogo min na. 23Nga aw kan'a joli dumu, aw k'o bɔn dugukolo kan i n'a fɔ jii.


Zaki 1 AKKDC08 - Ne Zaki min ye Ala ni Matigi Yezu - Bible Search\nZaki int Zaki 2\n1- Ne Zaki min ye Ala ni Matigi Yezu Krista ka baarakɛla ye, n be bataki nin ci aw Isirayɛlidenw ma minw jɛnsɛnnin be diɲɛ faan bɛɛ la, k'aw fo.\nKana sigasiga Ala daalituma na\n2N badenw, kɔrɔbɔli sifa o sifa mana se aw ma, aw k'aw yɛrɛ jati mɔgɔdagamuninw ye. 3Bari aw b'a lɔn ko tɔɔrɔ minw be sɔrɔ Yezu kosɔn, k'o be kɛ sababu ye aw be kɛ muɲubagaw ye. 4Nga o muɲuli nin ka dafa, waasa aw ka kɛ mɔgɔdafaninw ye, ani fiɲɛ kana sɔrɔ aw la fewu.\n5N'o y'a sɔrɔ n'aw dɔ dɛsɛnin lo hakilitigiya la, o tigi k'a daali Ala fɛ, a ben'a d'a ma. A tigɛ man gwɛlɛ, a be mɔgɔ bɛɛ sɔn ka ɲa. A t'an sɔngɔ ka sɔrɔ k'an sɔn. 6Nga o tigi k'a jigi la Ala kan k'a daali, a kana sigasiga hali fitini. Bari mɔgɔ min be sigasiga, o tigi bɔnin be baji fɛ, fɔɲɔ be min lamaga ka taga n'a ye faan bɛɛ. 7O tigi kan'a miiri ko a bena fɛɛn dɔ sɔrɔ Matigi fɛ. 8Bari a hakili te kelen kan, a be siga a ka kokɛtaw bɛɛ la.\nFantanya ni nafolotigiya\n9Aw minw ye fantanw ye, aw ye nisɔndiya, bari Ala b'aw kɔrɔta. 10Minw wasanin be, ni olu dɔ nagasira, a ka nisɔndiya o la, bari a bena sa i n'a fɔ binfeeren. 11- Tile be fariya ka biin ja, a feeren ka cɛɲa be ban ka tila ka ben cogo min na, o cogo kelen na, mɔgɔwasaninw bena ben u ka baara la.\n12Mɔgɔ min be jija ka sigɛn muɲu, o tigi dagamunin lo. Bari n'a sera ka sigɛn nunu muɲu, a bena nii banbali sɔrɔ a ka tɔnɔ ye. Ala tun y'a daa di a kanubagaw ma, ko u bena min sɔrɔ.\n13Ni kojugukɛ nigɛ donna min na, o tigi kan'a fɔ ko Ala nɔɔ lo. Bari kojugu nigɛ te Ala minɛ fewu. A fana te mɔgɔ si nigɛ ka don kojugu la. 14Nga mɔgɔ kelen kelen bɛɛ kɔnɔnako le be kojugukɛ nigɛ don a la. 15Ayiwa, ni kojugu nigɛ jiidira mɔgɔ kɔnɔ, a be na ni hakɛ ye. Ni hakɛ ye fanga sɔrɔ a kan, a be na ni saya ye. 16N badenw, aw minw koo ka di ne ye, aw kana aw yɛrɛ nigɛ dɛ! 17An be fɛnɲuman minw bɛɛ sɔrɔ n'o dafanin lo, o be bɔ Ala le fɛ min ye tile ni kalo ani lolow dan. A te yɛlɛma, dibidibi te a ka koo si la. 18A diyara Ala ye, a y'an dan a ka tiɲɛkuma barika la, waasa an ka kɛ a ka danfɛnw bɛɛ ɲamɔgɔw ye.\nAla ka kuma bato\n19N badenw, aw minw koo ka di ne ye, aw k'a lɔn kosɔbɛ ko mɔgɔ kelen kelen bɛɛ ka kan ka lamɛnni kɛ ka ɲa, nga a kana teliya ka kuma, a kana dimi joona. 20Bari mɔgɔ min dusu gwannin lo, o tigi te kotilennin kɛ Ala ɲakɔrɔ. 21O kama, koo o koo be mɔgɔ nɔgɔ Ala ɲana, ani juguya bɛɛ, aw k'o bɛɛ dabila. Ala ka kuma min b'aw kɔnɔ, aw ka sɔn o ma ni yɛrɛmajigi ye. O kuma nin, be se k'aw kisi. 22Aw kana aw yɛrɛ nigɛ fana ko aw be to ka Ala ka kuma lamɛn. Nga aw k'o lamɛn, k'a bato. 23Mɔgɔ min be Ala ka kuma lamɛn n'a t'a bato, o tigi bɔnin be mɔgɔ fɛ min b'a yɛrɛ filɛ dubalen kɔnɔ. 24A b'a yɛrɛ filɛ, n'a bɔra yen, a be ɲinɛ a yɛrɛ cogo kɔ. 25Nga, mɔgɔ min be sariya sɔbɛsɔbɛ kɔnɔnakuma lamɛn, ka ɲa k'a janto a la, n'a te ɲinɛ a kɔ, ani ka to k'a bato, o tigi kɔni bena hɛrɛ sɔrɔ a ka kɛwaliw la. O kuma nin le be mɔgɔ kɛ hɔrɔnw ye. 26Ni min y'a miiri ko ale be Alasira tagama k'a sɔrɔ a t'a kumacogo kɔlɔsi, o tigi b'a yɛrɛ nigɛ, kuun te o tigi ka Alasira koo la. 27Alasira taamacogo min tilennin be, ni fiɲɛ t'a la an Faa Ala ɲakɔrɔ, o filɛ: e k'i janto falatɔw ni firiyamusow la u ka tɔɔrɔ tuma na. Ani e k'i yɛrɛ tanga diɲɛ koo nɔgɔninw bɛɛ ma.


1920: A saan kɛmɛ ye nin ye | Kɔrɔsili Sangaso kalan\nKɔrɔsili Sangaso—Kalan | Saan 2020, ɔkutɔburukalo\nA KALAN KAAN NIN NA Aboua Acoli Adja Afrikaans Akha Albanais Allemand Altai Alur Amharique Amis Anglais Arabe Arménien Arménien (occidental) Assamais Aukan Aymara Azéri Azéri (cyrillique) Bachkir Baoulé Bas allemend Basque Bassa (cameroun) Batak (Karo) Batak Simalungun Batak Toba Bengali Biak Bichlamar Bicol Birman Boulou Bulgare Cakchiquel Cambodgien Capverdien Catalan Cebuano Changana du Mozambique Chavacano Chichewa Chiga Chin haka Chinois cantonais (simplifié) Chinois cantonais (traditionnel) Chinois mandarin (simplifié) Chinois mandarin (traditionnel) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuuk Cibemba Cinamwanga Cinyanja Coréen Creole de Maurice Creole seychelles Croate Créole de Guadeloupe Créole de la Guyane française Créole du bélize Créole haïtien Damara Dangme Danois Digor Douala Drehu Edo Efik Esan Espagnole Estonien Ewé Fante Fidjien Finnois Fon Français Ga Gallois Garifuna Georgien Gitonga Gokana Goun Grec Groelandais Guarani Gujarati Haoussa Havu Herero Hiligaynon Hindi Hiri Motu Hmong blanc Hongrois Hunsrik Hébreu Iban Ibanag Ibinda Idoma Igbo Igede Iloko Indonésien Islandais Isoko Italien Japonais Javanais Jula Kabye Kachin Kana Kannada Karen S’gaw Kazakh Kazakh (Arabe) Kekchi Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisonge Kissi Kituba Kongo Konkani (romain) Krio Kurde kumanji Kurde kumanji (Caucase) Kurde kurmanji (cyrillique) Kwangali Kwanyama Kyangonde Lahu Langue des Signes Américaine Langue des signes espagnole Langue des signes italienne Langue des signes mexicaine Langue des signes nigériane Langue des signes panameenne Langue des signes polonaise Langue des signes russe Langue des signes sud-africaine Langue des signes vénézuélienne Langue des signes équatorienne Lao Lari Lenje Letton Lhukonzo Lingala Lituanien Lolo Lomwe Luganda Lunda Luo Luvale Macédonien Makhuwa-Meetto Makua Malagach Malay Malayalam Maltais Mam Mambwé-Lungu Manyawa Mapudungun Marathi Marshall Mashi Maya Mazatec de Huautla Mbunda Min nan (Taïwan) Mingrélian Mixe Mixtèque (Guerrero) Mizo Mongol Moore Motu Nahuatl (Nord de Puebla) Nahuatl (central) Nahuatl (guerrero) Nahuatl (huasteca) Navajo Ndau Ndonga Ndébélé Ndébélé(Zimbabwe) Ngabere Ngangela Nias Niue Norvégien Nsenga Nyaneka Nyungwe Nzema Néerlandais Népali Okpe Oromo Ossete Otetela Ourdou Ouzbek Ouzbek (romain) Ouïghour (arabe) Palau Pangasinan Papiamento (curaçao) Pendjabi Persan Pidgin d'Afrique de l'Ouest Pidgin salomonien Polonais Ponape Portugais Portugais (Portugal) Quechua (Ancash) Quechua (Ayacucho) Quechua (Bolivie) Quechua (Cuzco) Quichua (Chimborazo) Quichua (Imbabura) Quiché Rarotongan Romain Romani (Macédoine) Romani (Macédoine, cyrillique) Romani (Sud de la Grèce) Romani de Serbie Ronga Runyankore Russe Rutooro Samoan Sangir Sango Saramaccan Sena Sepedi Sepulana Serbe Serbe (romain) Sesotho du Lesotho Sesotho d’Afrique du Sud Shona Sidama Silozi Singhalais Slovaque Slovène Sonde Songomeno Sranan tongo Suédois Swahili Swahili (Rép. dém. du Congo) Swati Taabwa Tagalog Tahitien Tajiki Talian Tandroy Tankarana Tarascan Tatar Tcheque Tewe Thaï Tigrinya Tiv Tlapanec Tojolabal Tok pisin Tongien Totonaque Tshiluba Tshwa Tsonga Tswana Turc Turkmene Tuvaluan Twi Tzeltal Tzotzil Télougou Tétoum Dili Ukrainien Umbundu Urhobo Uruund Valencien Venda Vezo Vietnamien Wallis Waray-Waray Wayuunaiki Wolaitsa Xhosa Yapois Yoruba Zande Zapotec (de l'isthme) Zoulou langue des signes colombienne ouïghour (écriture cyrillique) tamoul tchouvache\nJoseph Rutherford ani balimacɛ wɛrɛw, tuma min na u tun tagara Erɔpu\n1920: A saan kɛmɛ ye nin ye\nK’A TA saan 1920 daminɛ na, Jehova sagokɛlaw ye barika sɔrɔ waajuli baara nata kama. O saan ka kalankun tun ye ko: “Matigi Ala le bɛ baraka di ne ma, ne bɛ dɔnkiri la ale le ye.”—Zab. 118:14, Biblu Ala ta Kuma\nO waajulikɛlaw tun kisɛyanin lo u ka baara la ani Jehova ye barika don u la. O saan na, dɔ farala piyɔniyew hakɛ kan. U tun ye mɔgɔ 225 ye ani u kɛra mɔgɔ 350 ye. Weleweledala 8 000 ni kɔ y’u ka waajuli rapɔɔri ci sigiyɔrɔsoba ma fana. O tun y’a siɲɛ fɔlɔ lo ye. Jehova y’u duga. O kama, mɔgɔ caaman ye mɛnni kɛ u fɛ.\nU Y’A YIRA K’U KISƐYANIN LO KOSƆBƐ\nSaan 1920, marisikalo tile 21, Joseph Rutherford ye forobakalan dɔ kɛ min kuun tun ko: “Mɔgɔ miliyɔn caaman minw be ɲɛnamaya la bi, u caaman tɛna sa.” O wagati la, ale lo tun be Bibulu Kalandenw ka baara ɲɛminɛna. Bibulu Kalandenw y’u seko bɛɛ kɛ walisa ka mɔgɔw weele ka na o kalan lamɛn. U ye Niyɔriki ka teyatiri boonba dɔ luwe ani ka welelisɛbɛ 320 000 ɲɔgɔn tilantilan mɔgɔw ye.\nZurunali dɔ be forobakalan nin kofɔra: “Mɔgɔ miliyɔn caaman minw be ɲɛnamaya la bi, u caaman\nBibulu Kalandenw jigi tun b’a la ko mɔgɔ hakɛ min bena na, mɔgɔw cayara ka tɛmɛ o kan. Komi mɔgɔ 5 000 lo tun be se ka don o teyatiribon kɔnɔ, mɔgɔ 7 000 kɔsegira. A tun fɔra Kɔrɔsili Sangaso kɔnɔ ko “Bibulu Kalandenw ye sanga sɔrɔ lajɛn minw na, o lajɛn ye u la dɔ ye.”\nBibulu Kalandenw tun be waajuli kɛ ko “mɔgɔ miliyɔn caaman minw be ɲɛnamaya la bi, u caaman tɛna sa.” Mɔgɔw tun be u lɔn kosɔbɛ o kosɔn. O wagati la, u tun m’a faamu ko Masaya kibaro diiman tun ka ɲi ka fɔ yɔrɔ caaman wɛrɛw la. O bɛɛ n’a ta, u tun kisɛyanin lo kosɔbɛ. Ida Olmstead ye lajɛntaga daminɛ saan 1902. A ko: “An tun b’a lɔn ko adamadenw bena dugabaw sɔrɔ sinima ani an tun tɛ sigasiga k’o fɔ mɔgɔw ye waajuli la.”\nAN Y’A DAMINƐ K’AN KA GAFEW DILAN AN YƐRƐ MA\nWalisa ka Bibulu Kalandenw dɛmɛ Alako ta fan fɛ, Betɛli balimaw y’a daminɛ k’an ka gafe dɔw bɔ papiye kan u yɛrɛ ma. U ye ɛnprimɛri san ani ka boon luwe k’a bila a kɔnɔ. O boon tun be Niyɔrki, Buruklini dugu la, 35 Myrtle Avenue kan ani a tun man jan ni Betɛli ye.\nSaan 1920 zanwiyekalo la, u ye Leo Pelle ani Walter Kessler weele Betɛli baara la. Walter ko: “An senin, balimacɛ min tun be ɛnprimɛri kun na, ale y’an filɛ ani k’a fɔ ko: ‘Lɛri kelen ni tilan lo tora aw fɛ yanni tilera cɛ.’ A ko an ka kartɔn dɔw ta etazi duguma ka yɛlɛ n’u ye.”\nLeo hakili b’a la min kɛra o loon dugusagwɛ. A ko: “Boon min tun be etazi duguma, an ka baara tun ye k’o boon kogow ko. N’ ma deli ka baara si kɛ min be mɔgɔ nɔgɔ ka se o baara ma. Nka Matigi ka baara tun lo, o kama kuun tun b’a la an k’o kɛ.”\nU tun be Kɔrɔsili Sangaso bɔ papiye kan ɛnprimɛri min na\nLɔgɔkun damanin dɔrɔn kɔnɔ, balima minw y’u yɛrɛ di ka baara kɛ ni kisɛya ye, olu ye Kɔrɔsili Sangaso bɔ papiye kan. U ye saan 1920, feburukalo tile fɔlɔ ka Kɔrɔsili Sangaso deen waa 60 bɔ papiye kan etazi fɔlɔ yɔrɔ la. O wagati kelen na, balimaw ye ɛnprimɛri wɛrɛ sigi etazi duguma. U y’a daminɛ ka L’Âge d’Or fana bɔ papiye kan. A fɔlɔ kɛra saan 1920, awirilikalo tile 14nan ta ye. Siga t’a la, Jehova y’o balimaw duga u ka jijaliw kosɔn.\n“Matigi ka baara tun lo, o kama kuun tun b’a la an k’o kɛ”\n“AN KA TO ƝƆGƆN FƐ HƐƐRƐ LA”\nJehova sagokɛla kantigiw tun b’u ka balimaya diyabɔra ani u ka baara tun lakurayara. Bibulu Kalanden dɔw bɔra Jehova ka ɔriganisasiyɔn kɔnɔ kɔrɔbɔli wagati la saan 1917-1919. Mun lo tun be se ka kɛ k’u dɛmɛ?\nBarokun nin bɔra saan 1920, awirili tile fɔlɔ ka Kɔrɔsili Sangaso kɔnɔ: “An ka to ɲɔgɔn fɛ hɛɛrɛ la.” U ye jijali kuma nin lase ni kanuya ye o barokun kɔnɔ ko: An lanin b’a la ko minw bɛɛ b’a fɛ ka mɛnni kɛ Jehova fɛ, olu bena ɲinɛ u ka fili tɛmɛninw kɔ ani u bena fara Ala sagokɛlaw kan k’a ka baara kɛ.\nMɔgɔ caaman sɔnna o welekan ma. Furuɲɔgɔn dɔw ko: “An y’a faamu ko saan tɛmɛninw na, an tun filila le k’a miiri ko an be se k’an bolo kuru ka sigi, k’a sɔrɔ tɔɔw be waajuli kɛra. A diyara an ye k’o faamu. . . . An jigi b’a la ko an tɛna o fili ɲɔgɔn kɛ tugun abada.” O balima minw segira ka waajuli baara daminɛ, baaraba tun b’u kɔnɔna.\nU Y’A DAMINƐ KA “ZG” TILANTILAN\nSaan 1920 zuwɛn tile 21, Bibulu Kalandenw ye kanpaɲiba dɔ daminɛ walisa ka “ZG” tilantilan. O tun ye gafe Le mystère accompli ye min dilanna i ko kitabunin. * O gafe caaman tun maranin be magazɛn na tuma min na bali sigira a kan saan 1918.\nA tun ɲinina weleweledalaw bɛɛ lo fɛ ko u k’o kitabunin tilantilan, piyɔniyew dɔrɔn tɛ. A tun fɔra ko: “Kafow kɔnɔ, minw bɛɛ batizera ani u be se k’u seen don o baara la, u ka ɲi k’o kɛ ni ninsɔndiya ye. An kelen kelen bɛɛ ka laɲinita ka ɲi ka kɛ fɛɛn kelen dama ye: O ye ka kitabunin ZG tilantilan.” Edmund Hooper ko mɔgɔ caaman ye waajuli kɛ soo ni soo u siɲɛ fɔlɔ la o kanpaɲi lo sen fɛ. A y’a fɔ fana ko: “An y’a daminɛ k’a faamu bɛrɛbɛrɛ min tun ka ɲi ka kɛ waajuli la walisa a ka se yɔrɔ bɛɛ la hali an jigi tun tɛ yɔrɔ minw na.”\nAN KA BAARA LABƐNNA KOKURA ERƆPU\nKɛlɛba fɔlɔ wagati la, a tun ka gwɛlɛ ka kumaɲɔgɔnya kɛ ni Bibulu Kalandenw ye jamana wɛrɛw la. Balimacɛ Rutherford tun b’a fɛ k’o balimaw jija ani ka waajuli baara labɛn kokura. O kama, saan 1920 utikalo tile 12, ale ni balimacɛ naani tagara Angletɛri ani jamana caaman wɛrɛw la.\nBalimacɛ Rutherford be Ezipiti\nTuma min na balimacɛ Rutherford tagara Angletɛri, Bibulu Kalandenw ye lajɛnba saba kɛ ani forobakalan 12. Mɔgɔ hakɛ min nana, u bɛɛ lajɛnnin tun ye mɔgɔ 50 000 ɲɔgɔn ye. Kɔrɔsili Sangaso y’a fɔ Rutherford nali koo la ko: “An teriw ye barika kura sɔrɔ. U ye jɛnɲɔgɔnya kɛ ani ka baara kɛ ɲɔgɔn fɛ minkɛ, u ninsɔn diyara kosɔbɛ.” Rutherford ye forobakalan nin kɛ fana Pari: “Mɔgɔ miliyɔn caaman minw be ɲɛnamaya la bi, u caaman tɛna sa.” Kalan daminɛ tuma na, boon tun fanin lo. Mɔgɔ kɛmɛ saba y’a ɲini ka kunnafoni wɛrɛw sɔrɔ.\nForobakalan min kɛra Royal Albert boon kɔnɔ Lɔnduru dugu la, sɛbɛ dɔ b’o kofɔra\nLɔgɔkun minw tugura o kɔ, balimacɛ dɔw tagara Atɛni, Kɛri ani Zeruzalɛmu. Walisa ka makodonmɔgɔw dɛmɛ yen, Rutherford ye an ka gafew bilayɔrɔ dɔ yɛlɛ Ramala dugu la, Zeruzalɛmu gɛrɛfɛ. O kɔ, a kɔsegira Erɔpu walisa k’an ka biro dɔ yɛlɛ ani ka labɛnw kɛ janko an ka gafew ka to ka bɔ papiye kan yen.\nU YE TILENBALIYAKO DƆ BƆ KƐNƐ KAN\nSaan 1920 sɛtanburu la, Bibulu Kalandenw ye L’Âge d’Or nimɔrɔ 27nan bɔ. O tun ye L’Âge d’Or kɛrɛnkɛrɛnnin ye. A tun yirala ka gwɛ a kɔnɔ Bibulu Kalandenw ye kɔrɔbɔli min sɔrɔ saan 1918. Ɛnprimɛri min tun be etazi duguma, u ye baara kɛ n’ale ye suu ni tile walisa k’o zurunali miliyɔn 4 ni kɔ bɔ papiye kan.\nEmma Martin ka foto, polisiso la\nMɔgɔ minw y’o zurunali kalan, u y’a faamu ko min kɛra balimamuso Emma Martin na, o ye tilenbaliyako lo ye. Balimamuso Martin tun ye piyɔniye ye San Bɛrnardino, Kalifɔrni mara la. Saan 1918 marisi tile 17, ale ni Edward Hamm, Edward Sonnenburg ani Stevens tagara Bibulu Kalandenw ka lajɛn dennin dɔ la.\nCɛɛ dɔ tun b’o lajɛn na min tun ma na walisa ka Bibulu faamu. Kɔfɛ, a ko: “N’ tagara o lajɛn na . . . sabu faamanw lo y’o ɲini n’ fɛ. N’ tagara yen walisa ka daliluw sɔrɔ.” A tun be dalilu min ɲinina, a y’o sɔrɔ: O ye gafe Le mystère accompli ye. Tile damanin o kɔ, faamanw ye balimamuso Martin ni balimacɛ saba nunu minɛ. U ye u jalaki ko u ye sariya tiɲɛ, u kɛtɔ k’o gafe tilantilan k’a sɔrɔ bali sigira a kan.\nU ye jalaki ben Emma n’o balimacɛw kan ani ko u bena saan saba kɛ kaso la. Saan 1920, mɛkalo tile 17, o balimaw tun tɛ se ka taga n’o koo ye kititigɛso wɛrɛ la tugun. O kama, u ye u datugu kaso la. Nka a mɛɛn, koow yɛlɛmana balimaw nafa kosɔn.\nSaan 1920 zuwɛn tile 20, balimacɛ Rutherford y’o balimaw ka koo lakali lajɛnba dɔ la San Fransisko dugu la. Min kɛra o balimaw na, o ye jama kɔnɔ gwan. O kama, u ye lɛtɛrɛ dɔ ci Etazini peresidan ma. U y’a sɛbɛ ko faamanw ye u fanga digi balimamuso Martin kan janko k’a minɛ u ka jaan kɔnɔ ani ka jalaki ben a kan walisa k’a don kaso la.\nO loon dugusagwɛ yɛrɛ, jalaki min tun benna balimamuso Martin, balimacɛ Hamm, Sonnenburg ani Stevens kan, peresidan Woodrow Wilson ye o yɛlɛma. U y’u bɔ kaso la.\nSaan 1920 laban wagati la, balimaw y’a ye ko ninsɔndiyako caaman kɛra. Dɔ bele tora ka fara baara kan an ka sigiyɔrɔsoba la. Kerecɛn sɔbɛw tora ka waajuli kɛ ni kisɛya ye ka tɛmɛ sanga ni wagati bɛɛ kan. U tora k’a fɔ ko Ala ka Masaya lo bena adamadenw ka gwɛlɛyaw ɲɛnabɔ (Mat. 24:14). Saan min tugura, o kɔrɔ saan 1921, waajuli tun bena kɛ kosɔbɛ Masaya koo la.\n^ dakun 18 Gafe Le mystère accompli tun ye kitabu Études des Écritures wolonfilanan ye. Kitabunin “ZG” bɔra papiye kan saan 1918, ka kɛ marisi tile fɔlɔ ka Kɔrɔsili Sangaso ye. “Z” tun ɲɛsinna Zion’s Watch Tower lo ma ani “G” ye sigininden wolonfilanan ye angilikan na min b’a yira k’o kitabunin tun ye wolonfilanan ye.\nA ci dɔ ma A ci dɔ ma 1920: A saan kɛmɛ ye nin ye\nw20 Ɔkutɔburu ɲɛɛ 2-5\nAn be se ka Bibulu kalanden dɛmɛ cogo di a ka ɲɛtaga kɛ fɔɔ ka batize?—Yɔrɔ fɔlɔ\nAn be se ka Bibulu kalanden dɛmɛ cogo di a ka ɲɛtaga kɛ fɔɔ ka batize?—Yɔrɔ 2nan\nJehova b’a ka ɔriganisasiyɔn ɲɛminɛna\nN’u kɔrɔbayara yala u bena Ala bato wa?\nTexte Options de téléchargement des publications numériques KƆRƆSILI SANGASO—KALAN Saan 2020, ɔkutɔburukalo\nA ci dɔ ma A ci dɔ ma KƆRƆSILI SANGASO—KALAN Saan 2020, ɔkutɔburukalo\nSaan 2020, ɔkutɔburukalo\nKƆRƆSILI SANGASO—KALAN Saan 2020, ɔkutɔburukalo


<< < Nehemi 5 > >>\nNehemi wìla Zhufuye pe kambasinnde ti yɛgɛ wɔ\n1 Ki wagati wi ni, a nambala pèle si yiri wa janwa wi ni poro naa pe jɛɛlɛ, nɛɛ para pe sefɛnnɛ Zhufuye pe na. 2 Pèle la pye na yuun fɔ: «Woro naa we pinambiile naa we sumborombiile wè lɛgɛ. Waa jaa pe bile wa kan we yeri, jaŋgo waa kaa we ta we pɔgɔ.»\n3 A pele nɛɛ yuun fɔ: «Fuŋgo sanga ni, we ma we kɛɛrɛ, naa we ɛrɛzɛn kɛɛrɛ konaa we yinrɛ ti kan yɛrɛ jorowo na mbe bile ta mbaa kaa, puŋgo na mbe tɔnli taga wa peri sɔngɔrɔ we na.»\n4 Pèle yɛgɛ la pye na yuun fɔ: «We daga mbe we kɛɛrɛ konaa we ɛrɛzɛn kɛɛrɛ ti kan mbe penjara jin, puŋgo na mbe tɔnli taga wa peri sɔngɔrɔ we na, jaŋgo mbe ta mbe wunlunaŋa wi lambo wi sara. 5 Ma si yala woro naa we tara woolo pe ni we yɛn cɛnlɛ nuŋgba woolo. We piile poro naa pe piile pe ni pe yɛn nuŋgba. Konaa ki ni fuun, wè jori fɔ na we pinambiile poro naa we sumborombiile pe kaan kulolo. We sumborombiile pèle pye kulolo makɔ. Fanŋga si koro we ni naa, katugu we kɛɛrɛ naa we ɛrɛzɛn kɛɛrɛ tì pye pele woro.»\n6 Naa mìla kaa pe jɔlɔgɔ kala lo naa ki sɛnrɛ ti logo sanga ŋa ni, a na nawa pì si ŋgban fɔ jɛŋgɛ. 7 A mì sigi kɔn maga tɛgɛ mbe sɛnŋgbanra yo legbɔɔlɔ poro naa tara teele pe na. Mìla pe pye fɔ: «Mɛlɛ, a ye nɛɛ ye sefɛnnɛ pe jinni yaara ni nɛɛ tɔnli jaa pe go na†?» Kì pye ma, a mì si finliwɛ gbɔɔ pa pye mbege kala li yɛgɛ wɔ. 8 A mì si pe pye fɔ: «We mbe ya ŋga pye, wège pye ma we sefɛnnɛ Zhufuye mbele pàa pe yɛɛ pɛrɛ kulolo cɛngɛlɛ kele yɛgɛ yeri pe go shɔ. Koni yoro yɛrɛ ye yɛn na ye sefɛnnɛ pe pɛrɛ. Ye si yɛn na pe pɛrɛ yɛrɛ we tara woolo poro yeri.» Ɛɛn fɔ, a pè si pyeri, pe sila na yɔn sogo?\n9 Ko puŋgo na, a mì sho naa fɔ: «Ŋga ye yɛn na piin ki woro ma yɔn. Ye ja daga mbaa tanri mbaa fyɛ we Yɛnŋɛlɛ li yɛgɛ, jaŋgo we juguye, poro mbele pe yɛn cɛngɛlɛ kele yɛgɛ woolo paga ka fɛrɛ wa we na. 10 Mi fun, mi naa na sefɛnnɛ pe ni, naa na tunmbyeele pe ni, wè pele jin penjara naa yarilire ni. Koni ye ti wege fɔgɔ ki kala yaga pe na†. 11 Mila ye yɛnri fɔ ye pe kɛɛrɛ, naa pe ɛrɛzɛn kɛɛrɛ, naa pe oliviye tire konaa pe yinrɛ ti sɔngɔrɔ pe na nala. Penjara, naa bile, naa duvɛn fɔnŋɔ konaa sinmɛ mba yè shɔ pe yeri ye tɔnli, yeri sɔngɔrɔ pe na fun.»\n12 A pè silan yɔn sogo ma yo fɔ: «Ŋga mà yo, we yaa ki pye. We yaa ti ni fuun ti sɔngɔrɔ pe na. We se yaraga ka kpɛ shɔ pe yeri naa.» Kona, a mì si saraga wɔfɛnnɛ pe yeri, ma ti a leele pè wugu pe yɛgɛ na mbe tanga sɛnrɛ nda pàa yo ti na. 13 Ko puŋgo na, a mì silan derigbɔgɔ jufa wi yangara ma sho fɔ: «Na lere ŋa fuun si tanga wi sɛnyoro ti na, Yɛnŋɛlɛ ligi fɔ wi yangara ki yangaralɔmɔ mba pi na fun, mboo wɔ wa wi go woolo pe sɔgɔwɔ, wuu kɛɛ yaara ti la, wi kɛwaga mbe yiri.» A janwa wi ni fuun wì sho fɔ: «Anmiina.» A pè si Yawe Yɛnŋɛlɛ li sɔn. A leele pè si tanga ma yala pe sɛnyoro ti ni.\n14 Maga lɛ pilige ŋga ni wunlunaŋa wìla na tɛgɛ Zhuda kinda wi go na, ko kɔrɔ wo yɛn maga lɛ wunlunaŋa Aritasɛrisɛsi wi wunluwɔ pi yɛlɛ nafa wolo li na fɔ ma saa gbɔn pi yɛlɛ nafa ma yiri kɛ ma yiri shyɛn wolo li na, ki yɛgɛlɛ kɛ ma yiri shyɛn ke ni, nizara ŋa wi maa woo wunlunaŋa wi yeri, mi naa na sefɛnnɛ pe ni we sila wa kpɛ shɔ leele pe yeri wi pye we yɔn suro. 15 Teele mbele pè keli ma cɛn na yɛgɛ, pàa pye na leele pe tege, na yaakara naa duvɛn shoo pe yeri konaa warifuwe pyɔ nafa shyɛnzhyɛn ni. Ki teele pe tunmbyeele pàa pe tegere ti ŋgban leele pe na. Ɛɛn fɔ, mi wo na, Yɛnŋɛlɛ li yɛgɛ fyɛrɛ ti kala na, mi sigi wogo ŋga ka pye. 16 Ɛɛn fɔ, mi jate mì mbogo ki kanga tunŋgo ki pye. Na tunmbyeele pe ni fuun pàa tunŋgo ki pye. Wee kɛrɛ kpɛ lɔ lere yeri. 17 Mbe taga wa ko na, Zhufuye poro naa legbɔɔlɔ mbele pàa pye na nii wa na tabali wi na, pàa pye lere cɛnmɛ naa nafa shyɛn ma yiri kɛ (150); poro la pye pe yɛ mbele pàa pye na yinrigi we kanŋgara na cɛngɛlɛ ke ni na paan we kɔrɔgɔ pe ni. 18 Pilige nuŋgba nuŋgba pyew, napɔlɔ nuŋgba wi ma yiri wa na yeri mbe gbo mbe sɔgɔ, naa simbaala jɛmbɛlɛ kɔgɔlɔni konaa sannjɛrɛ lɛgɛrɛ ni. Piliye kɛ kɛ pyew, pàa pye na duvɛn cɛnlɛ lɛgɛrɛ gbegele na kan ma yala ŋa wìla daga wi ni. Konaa ki ni fuun, tasaga ŋga kìla daga mbaa kaan tara ti to wi yeri, mi sila pye naga shoo leele pe yeri, katugu mbogo tunŋgo kìla pye ma gbɔgɔ leele pe go na ma toro.\n19 E, na Yɛnŋɛlɛ, jatere pye na na, ma kajɛŋgɛ pye na kan, ŋga fuun mì pye ki leele mbele pe kan ki kala na.


Eze 34 AKKDC08 - Masaba kumana ne fɛ ko: «Adamaden, - Bible Search\nEze 33 Eze 35\nKirayakuma, Isirayɛlidenw ka ɲamɔgɔw kama\n1Masaba kumana ne fɛ ko: 2«Adamaden, kiraya kɛ Isirayɛli ɲamɔgɔw kama, k'a fɔ u ye ko Matigi, Masaba ko: ‹Isirayɛli ɲamɔgɔ minw be janto u yɛrɛ la dɔrɔn, bɔnɛ be olu ye! Yala sagadɛndɛbagaw man kan ka janto sagaw la wa? 3Aw be begɛn tulɔninw ɲimi k'aw fɛɛrɛ bɔ ni sagaw sii ye, ka sagababaw faga, k'a sɔrɔ aw te janto sagaw la. 4Aw ma saga barikatanw dɛmɛ, aw ma saga banabagatɔw furakɛ, aw ma saga mandimininw joliw furakɛ. Saga minw tun be tagara yɔrɔ wɛrɛ, aw ma olu gwɛn ka na. Minw tununa, aw ma olu ɲini. Aw y'u mara ni fariya ye, aw ma makari u la. 5- Sagaw jɛnsɛnna ka kɛ waraw ka dumuni ye bari dɛndɛbaga tun t'u la. 6Ne ka sagaw tagara yaala u kunfɛ kuluw ni tintinjanw bɛɛ kan. U jɛnsɛnna faan bɛɛ la dugukolo kan. Mɔgɔ si ma ɲiningali kɛ u koo la, mɔgɔ si ma taga u ɲini.›\n7«O le kosɔn aw ɲamɔgɔw, aw k'aw tulo malɔ Masaba ka kuma na. 8Ne Matigi, Masaba tɔgɔ kosɔn, ne b'a fɔ ko: Sagadɛndɛbaga tanya kosɔn, mɔgɔw nana ne ka sagaw minɛ, dɔw kɛra waraw ka dumuni ye. Ne ka sagadɛndɛbagaw ma ne ka saga tununinw yaala. Yanni u ka janto ne ka sagaw la, u y'u janto u yɛrɛ la. 9O la ɲamɔgɔw, aw k'aw tulo malɔ Masaba ka kuma na.»\n10Matigi, Masaba ko: «Ne bena wili sagadɛndɛbagakolon nunu kama k'o ɲininga ne ka sagaw koo la. Ne ten'a to u b'u dɛndɛ tugu. U tena se ka janto u yɛrɛ la dɔrɔn tugu. Ne bena n ka sagaw kisi ka bɔ aw daa la, u tena kɛ aw ka dumuni ye tugu.»\n11Matigi, Masaba ko: «Ne yɛrɛ bena na ne ka saga tununinw yaala, ka janto u la. 12Ka sagadɛndɛbaga to a ka sagakulu cɛma, n'u dɔw jɛnsɛnna, a be taga u yaala cogo min na, ne bena n ka sagaw yaala ten. U jɛnsɛnna ka taga yɔrɔ minw bɛɛ la lonjugu la, ne bena u kisi ka bɔ o yɔrɔw la. 13Ne bena u bɔ siya wɛrɛw cɛma k'u lajɛn ka bɔ jamana wɛrɛw la, ka na n'u ye u yɛrɛ ka jamana na. Ne bena u dɛndɛ Isirayɛli kuluw kan, jidaw la, ani mɔgɔw be se ka sigi yɔrɔ minw bɛɛ la. 14Ne bena u dɛndɛ yɔrɔɲuman na, u ka ɲiminikɛyɔrɔ bena kɛ Isirayɛli kuluyɔrɔw ye. U bena lafiɲɛ o yɔrɔɲuman na, u bena ɲimini kɛ binɲumanw yɔrɔ la Isirayɛli kuluw kan. 15Ne yɛrɛ le bena janto ne ka sagaw la ka lafiɲɛyɔrɔ d'u ma. Ne Matigi, Masaba le ko ten. 16Min tununa, ne bena o yaala, min tagara yɔrɔ wɛrɛ, ne bena o gwɛn ka na. Ne bena saga mandimininw joliw furakɛ, ka saga barikatanw dɛmɛ. Nga minw ka bonbon, ni barika b'u la, ne bena olu faga. Ne bena u bɛɛ kɔlɔsi ni tilenninya ye.\nAla ben'a ka mɔgɔw dɛmɛ\n17«Ne Matigi, Masaba ko: Aw kɔni, ne ka sagaw, ne bena aw bɔ ɲɔgɔn na, ani ka sagajigiw ni bakɔrɔninw bɔ ɲɔgɔn na. 18N'aw ye ɲimini kɛ yɔrɔɲumanw na, o t'aw wasa wa? Fɔɔ aw b'a tɔɔ dɔn le aw seen kɔrɔ! N'aw ye jiɲuman min, o fana te aw wasa wa? Fɔɔ aw k'aw seen kɛ k'a tɔɔ duuru le. 19O la, aw ye biin min dɔn aw seen kɔrɔ, ne ka sagaw wajibiyanin lo k'o ɲimi. Aw ye jii min duuru n'aw seen ye, u wajibiyanin lo k'o min.\n20«O le kosɔn, ne Matigi, Masaba ko: Ne yɛrɛ le bena sagababaw ni saga fasaninw bɔ ɲɔgɔn na. 21Aw b'u ɲɔti n'aw gɛrɛn ye, ani aw ɲafɛsenw ye, ka saga barikatanw bɛɛ susu n'aw gɔɔnw ye fɔɔ k'u gwɛn k'u jɛnsɛn minkɛ, 22o la, ne bena na n ka sagaw dɛmɛ, mɔgɔw tena na u minɛ tugu. Ne bena sagaw bɔ ɲɔgɔn na. 23- Ne bena sagadɛndɛbaga kelen bila u kunna, ale bena u kɔlɔsi. O ye ne ka baarakɛla Dawuda ye. Ale lo bena janto u la, ka kɛ u kɔlɔsibaga ye. 24- Ne Masaba le bena kɛ u ka Ala ye, ne ka baarakɛla Dawuda bena kɛ u ɲamɔgɔ ye. Ne Masaba le ko ten.\n25«Ayiwa, ne bena bɛn n'u ye hɛrɛ ka sɔrɔ an ni ɲɔgɔn cɛ, ani ka waraw ban ka bɔ jamana kɔnɔ janko ne ka mɔgɔw ka se ka sigi kongokolon kɔnɔ ani ka si tubaw la hɛrɛ la. 26Ne bena hɛrɛ kɛ u ye ka ne ka kulu gɛrɛfɛla kɛ hɛrɛyɔrɔ ye. Ne bena sanji di a diwaati la, o bena kɛ hɛrɛsanji ye. 27Kongo kɔnɔ yiriw bena den, sɛnɛ bena ɲa, ne ka jama bena to hɛrɛ la u yɛrɛ ka jamana kɔnɔ. Ni ne y'u hɔrɔnya tuma min na, k'u bɔsi mɔgɔw bolo, minw tun y'u kɛ jɔɔnw ye, o tuma na, u ben'a lɔn ko ne ye Masaba le ye. 28Siya wɛrɛw tena ben u kan tugu, waraw tena u minɛ tugu. U bena to hɛrɛ la, mɔgɔ si tena siranya bila u la. 29Ne bena dugukoloɲuman d'u ma, a lɔnnin bɛ ko suman be ɲa min na. Kɔngɔ tena u ɲaa gwan jamana kɔnɔ tugu, siya wɛrɛw tena u dɔgɔya tugu. 30O tuma na, u ben'a lɔn ko ne Masaba u ka Ala be n'u ye, k'olu Isirayɛlidenw ye ne ka mɔgɔw ye. Ne Matigi, Masaba le ko ten.\n31«Aw ye ne ka sagaw ye ne be janto minw na, aw adamadenw, ne ye aw ka Ala ye. Ne Matigi, Masaba le ko ten.»


Yezu be Galile baji daa la | Yezu ka ɲɛnamaya\nYezu be Galile baji daa la\nYEZU B’A YƐRƐ YIRA A KA KALANDENW NA GALILE BAJI DAA LA\nPIYƐRI NI CIDEN TƆƆW KA KAN KA YEZU KA SAGADENW DƐNDƐ\nYezu ye suu laban min kɛ n’a ka cidenw ye, a y’a fɔ u ye ko: “Ni ne kununna n sanin kɔ tuma min na, ne bena bila aw ɲa Galile mara la.” (Matiyo 26:32; 28:7, 10). O kama, a ka kalanden caaman tagara Galile. Nka, u tagara mun lo kɛ yen?\nWagati dɔ la, Piyɛri y’a fɔ ciden wɔɔrɔ ye ko “ale be taga mɔni kɛ.” U bɛɛ y’a fɔ “k’olu be taga n’a ye.” (Zan 21:3). U y’o suu bɛɛ kɛ u ma jɛgɛ si minɛ. Dugugwɛ dafɛ, Yezu y’a yɛrɛ yira u la bada la, nka u m’a lɔn. Yezu y’u weele ko: “Hee! N teriw, jigɛ te aw fɛ wa?” U y’a jaabi ko: “Ayi.” A y’a fɔ u ye ko: “Aw ka jɔɔ fili kurun kinibolo fɛ, aw bena sɔrɔli kɛ.” (Zan 21:5, 6). U y’a fili yen, u ye jɛgɛ caaman minɛ fɔɔ u yɛrɛ tun tɛ se ka jɔɔ sama jɛgɛ cayakojugu bolo.\nZan y’a fɔ Piyɛri ye ko: “Matigi lo!” (Zan 21:7). Piyɛri y’o mɛn minkɛ, a y’a ka fani ta k’a don ani a y’a yɛrɛ fili jii la. A ye mɛtɛrɛ 90 ɲɔgɔn kɛ ka sɔrɔ ka se bada la. Tɔɔw tugura a kɔ dɔɔni dɔɔni ni kurun ye n’u be jɔɔ samana, a fanin jɛgɛ la.\nU sera bada la tuma min na, u ye “tasuma mananin sɔrɔ yen ni jigɛ lanin b’a kan, ani buru.” Yezu y’a fɔ u ye ko: “Aw ye jigɛ minw sɔrɔ sisan sisan, aw ye na n’u [dɔw] ye.” Piyɛri ye jɔɔ sama ka na n’a ye. A tun fanin be jɛgɛbaba 153 la! Yezu y’a fɔ u ye ko: ‘Aw ye na dumuni kɛ.’ U si ma se k’a ɲininga ko “ale ye jɔn le ye” sabu u y’a faamu ko Yezu lo (Zan 21:9-12). Yezu siɲɛ sabanan tun lo k’a yɛrɛ yira a ka kalandenw na k’u to ɲɔgɔn fɛ.\nYezu ye buru ni jɛgɛ di u kelen kelen bɛɛ ma. O kɔ, u tun ye jɛgɛ minw minɛ, Yezu y’u filɛ ani a ye Piyɛri ɲininga ko: “Zan dencɛ Simɔn, i be ne kanu ka tɛmɛ nunu kan wa?” Yezu b’a fɛ Piyɛri ka baara min kɛ, yala Piyɛri ka jɛgɛminɛ baara koo ka gwɛlɛ a ma ka tɛmɛ o baara kan wa? Piyɛri y’a jaabi ko: “Ɔnhɔn Matigi, e yɛrɛ y’a lɔn ko ne b’i kanu.” Yezu y’a fɔ a ye ko: “Ne ka sagaw dɛndɛ.”—Zan 21:15.\nYezu ye Piyɛri ɲininga tugun ko: “Zan dencɛ Simɔn, ne koo ka di i ye wa?” N’a sɔrɔ o ɲiningali ye Piyɛri kabakoya. A y’a kɔnɔ gwɛ ka Yezu jaabi ko: “Ɔnhɔn Matigi, e yɛrɛ y’a lɔn ko ne b’i kanu.” Yezu y’a fɔ a ye tugun ko: “Ne ka sagaw kɔlɔsi.”—Zan 21:16.\nYezu y’a ɲininga a siɲɛ 3nan na ko: “Zan dencɛ Simɔn, ne koo ka d’i ye wa?” N’a sɔrɔ Piyɛri y’a daminɛ k’a yɛrɛ ɲininga ni Yezu lara a la ko ale ye kantigi ye. Piyɛri y’a jaabi ko: “Matigi, e yɛrɛ be koo bɛɛ lɔn, e b’a lɔn ko e koo ka di ne ye.” Yezu y’a fɔ a ye tugun ko: “Ne ka sagaw dɛndɛ.” (Zan 21:17). Minw be kafo ɲɛminɛ, olu ka kan k’u janto Ala ka sagakulu la.\nU ye Yezu siri ani k’a faga sabu a tun be Ala ka baara lo kɛra. Sisan, Yezu y’a yira k’o kɔrɔbɔli ɲɔgɔn bena Piyɛri sɔrɔ. A ko: “E tun ye kanbelen ye tuma min na, e tun b’i yɛrɛ cɛɛ siri. N’i tun b’a fɛ ka taga yɔrɔ min na, i tun be taga yen. Nga i mana kɛ mɔgɔkɔrɔba ye tuma min na, i bena i bolo jan mɔgɔ wɛrɛ bena i cɛɛ siri, ka taga n’i ye yɔrɔ la i t’a fɛ ka taga yɔrɔ min na.” O n’a t’a bɛɛ, Yezu y’a fɔ Piyɛri ye ko: “Tugu ne kɔ.”—Zan 21:18, 19.\nPiyɛri ye ciden Zan ye minkɛ, a ye Yezu ɲininga ko: “Nin do Matigi, mun le bena kɛ ale la?” Piyɛri b’a fɛ k’a lɔn Zan ka siniɲasigi bena kɛ cogo min na sabu a koo ka di Yezu ye kosɔbɛ. Yezu y’a jaabi ko: “Hali ni ne b’a fɛ ale ka to yen fɔɔ ne ka kɔsegi ka na, e ka mun le b’o la?” (Zan 21:21-23). Piyɛri ka kan ka tugu Yezu kɔ le dɔrɔn. Tɔɔw bena min kɛ, a man kan ka jɔrɔ o la. Nka, o kumaw fɛ, Yezu y’a yira ko Zan bena sii jan sɔrɔ ka tɛmɛ ciden tɔɔw kan ani yelifɛn dɔ kɔnɔ, a bena Yezu nali ye a ka Masaya la.\nYezu ye koo caaman wɛrɛw kɛ. N’u tun ko u b’u bɛɛ sɛbɛ, u tun tɛ se ka don kitabunin melekenin caaman kɔnɔ.\nMun lo b’a yira ko cidenw tun t’a lɔn u tun be tagara min kɛ Galile?\nCidenw ye Yezu lɔn cogo di Galile baji la?\nMinw be kafo ɲɛminɛ, Yezu y’a yira ka gwɛ k’olu ka ɲi ka mun lo kɛ?\nYezu y’a fɔ ko mun lo bena Piyɛri sɔrɔ?\nA ci dɔ ma A ci dɔ ma Yezu be Galile baji daa la\njy sap. 136 ɲɛɛ 308-309


Kod 46 AKKDC08 - Yakuba y'a ka fɛɛn bɛɛ ta ka sira - Bible Search\nKod 45 Kod 47\nYakuba be taga Ezipiti\n1Yakuba y'a ka fɛɛn bɛɛ ta ka sira minɛ.\nA sera dugu dɔ la, o tɔgɔ ko Bɛriseba. Yakuba ye saraka bɔ a faa Isiyaka ka Ala ye o yɔrɔ la. 2O loon sufɛ, Ala y'a yɛrɛ yira a la siko la ko: «Yakuba! Yakuba!» A y'a laminɛ ko naamu. 3Ala ko: «Ne ye Ala ye, i faa ka Ala. I kana siran ka taga Ezipiti jamana na, bari n bena i kɛ siya dɔ faa ye, min bena caya o yɔrɔ la. 4N b'i bila sira ka taga yen, ne le bena segi ka na n'i ye yan. I bena sa Yusufu le bolo.» 5O kɔ, Yakuba bɔra Bɛriseba.\nEzipiti masacɛ tun ye wotoro minw di a ta kama, a deenw y'a ta olu kɔnɔ, ale ni olu ka musow, n'u deenw. 6- U tagara n'u ka begɛnw fana ye, ani u bololafɛnw, u ye minw sɔrɔ Kanaan jamana na. Yakuba tagara Ezipiti jamana na ten, n'a ka mɔgɔw bɛɛ ye, 7a deen cɛmanw, n'a mamaden cɛmanw, a deen musomanw n'a mamaden musomanw. A tagara n'u bɛɛ ye Ezipiti.\n8Yakuba n'a ka mɔgɔ minw tagara n'a ye Ezipiti jamana na, olu tɔgɔw filɛ nin ye: a dencɛ fɔlɔ tɔgɔ ko Urubɛn. 9Ale dencɛw tun ye Anɔki, Palu, Ɛsirɔn ani Kaami ye.\n10Simeyɔn dencɛw tun ye Yemuyɛli, Yamɛn, Owadi, Yakɛn, Sowari, Sayuli, ale ye Kanaan sunguru dencɛ ye.\n11Levi dencɛw tun ye Gɛrisɔn, Keyati ani Merari ye.\n12Zuda dencɛw tun ye Ɛri, Onan, Sela, Pɛrɛti ani Zera ye. Ɛri ni Onan sara Kanaan jamana na. Pɛrɛti dencɛw tun ye Ɛsirɔn ni Amuli ye.\n13Isakari dencɛw tun ye: Tola, Puwa, Yɔbi ani Simirɔn.\n14Zabulɔn dencɛw tun ye: Sɛrɛdi, Elɔn ani Yaleyɛli.\n15Leya tun ye deen cɛman nunu le wolo Yakuba ye, ani deen musoman kelen, n'o tɔgɔ ko Dina. O y'a sɔrɔ u tun be Aramu jamana na. Leya deenw n'a mamadenw bɛɛ lajɛnnin tun ye mɔgɔ bi saba ni saba ye.\n16Gadi dencɛw tun ye: Sifiyɔn, Agi, Suni, Ɛsibɔn, Ɛri, Arɔdi ani Areli.\n17Asɛri deenw tun ye: Yimuna, Yisiwa, Yisiwi, Beriya an'u dɔgɔmuso Sera. Dencɛ fila tun be Beriya fɛ: Ebɛri ni Malikiyɛli.\n18Laban tun ye sunguru min di a denmuso Leya ma n'o tɔgɔ ko Zilipa, ale lo ye deen nunu wolo Yakuba ye. U bɛɛ lajɛnnin tun ye mɔgɔ tan ni wɔɔrɔ ye.\n19Yakuba muso Arasɛli ye deen fila sɔrɔ: Yusufu ni Bɛnzamɛn.\n20- Yusufu muso Asenati ye dencɛ fila sɔrɔ Ezipiti jamana na: Manase ni Efarayimu. Asenati tun ye Ɔni dugu murutigi Potifari denmuso ye.\n21Bɛnzamɛn dencɛw tun ye: Bɛla, Bɛkɛri, Asibɛli, Gera, Naaman, Eyi, Ɔrɔsi, Mupimu, Upimu, ani Aridi.\n22O deen nunu le bɔra Yakuba ni Arasɛli la, u tun ye mɔgɔ tan ni naani ye.\n23Dan ye dencɛ kelen le sɔrɔ, o ye Usimu ye.\n24Nɛfutali dencɛw tun ye: Yaseyɛli, Guni, Yesɛri ani Silɛmu ye.\n25Laban tun ye sunguru min di a denmuso Arasɛli ma n'o tɔgɔ ko Bila, ale ye o deen wolonwula nunu wolo Yakuba ye.\n26Yakuba tagara n'a ka mɔgɔ minw ye Ezipiti jamana na, u bɛɛ lajɛnnin tun ye mɔgɔ bi wɔɔrɔ ni wɔɔrɔ ye. A dencɛw musow ma jati. 27- Yusufu ye deen fila minw sɔrɔ Ezipiti jamana na, olu ka fara Yakuba ka mɔgɔ tɔw kan, a nana ni minw ye, u bɛɛ lajɛnnin kɛra mɔgɔ bi wolonwula ye Ezipiti jamana na.\nYakuba be taga sigi Ezipiti\n28Yakuba ye Zuda bila a ɲa ko a ka ta'a fɔ Yusufu ye ko a k'ale kunbɛn Gosɛn mara la.\nYakuba n'a ka mɔgɔw sera Gosɛn tuma min na, 29Yusufu y'a ka wotoro siri ka ta'a facɛ Yakuba kunbɛn. Yusufu y'a facɛ ye dɔrɔn, a bolila ka ta'a minɛ ka kasi fɔɔ ka mɛn. 30Yakuba y'a fɔ ko: «Aa, sisan kɔni, ne ɲaa lara ele kan, k'a lɔn ko i be sii la. Ala be se k'a ka kalifa minɛ ne la sisan.»\n31O kɔ, Yusufu y'a fɔ a balimaw n'a faa ka somɔgɔ tɔw ye ko: «N bena segi ka ta'a fɔ Ezipiti masacɛ ye ko n balimaw ni n faa ka somɔgɔ tɔw nana n fɛ ka bɔ Kanaan jamana na. 32Ko begɛnmaralaw lo. Ko u nana n'u ka begɛnw n'u ka minanw bɛɛ ye fana.\n33«O la, ni masacɛ nana aw wele tuma min na k'aw ɲininga, ko aw be mun baara le kɛ, 34aw k'a fɔ a ye ko aw ye begɛnmaralaw ye kabini aw denmisɛn tuma i n'a fɔ aw faaw. O la, aw bena se ka sigi Gosɛn mara la, bari begɛnmarabaga koo man di Ezipitikaw ye fewu.»


Yir 1 AKKDC08 - Koo minw ka kan ka kɛ yanni dɔɔni, Ala - Bible Search\nYir int Yir 2\n1Koo minw ka kan ka kɛ yanni dɔɔni, Ala ye sira di Yezu Krista ma, a k'olu yira a ka baarakɛlaw la. O la, ale y'a ka mɛlɛkɛ ci Zan fɛ k'o yira a la. 2Ala ye kuma minw fɔ, ani Yezu ye koo minw kɛ, Zan min ɲaa lara o bɛɛ kan, ale b'olu le ɲafɔra yan. 3Ni sɛbɛ nin kalanbaga, walima a kɔnɔna kirayakuma lamɛnbaga min y'a bato, o tigi dagamunin lo. Bari o koow kɛwaati surunyana.\n4- Krista ka jamakulu wolonwula minw be Azi mara la, ne Zan be sɛbɛ nin ci aw ma.\nAla min be yen, ale tun be yen, ani ale lo bena na. Ale n'a ka nii wolonwula minw be masasigilan ɲakɔrɔ, olu ka nɛɛma ni hɛrɛ kɛ aw ye. 5- Yezu Krista min ye Ala ka seeresɔbɛ ye, n'ale lo kɛra suu fɔlɔ ye ka kunun, n'a ye masaw ka Masa ye, ale ka nɛɛma ni hɛrɛ kɛ aw ye.\nAn koo diyar'a ye, a y'an ka hakɛ yafa a joli bɔnnin sababu la, 6- k'an kɛ masadenw ni sarakalasebagaw ye, a Faa Ala ɲakɔrɔ. O tuma na, see ye ale ta ye, boɲa ka la a tɔgɔ kan waati bɛɛ. Amiina.\n7- Ayiwa, a bena na sankaba kan. Mɔgɔ bɛɛ ben'a ye. Hali minw tun y'a sɔgɔ, u ben'a ye. Siyaw bɛɛ bena kasi ale kosɔn. Ɔnhɔn, a bena kɛ ten. Amiina.\n8- Matigi Ala ko ale ye Alifa ni Omega ye,a ale min ye Setigi ye, n'a be yen, n'a tun be yen, a fana bena na.\nYezu b'a yɛrɛ yira Zan na\n9An minw kɛra masadenw ye n'an be tɔɔrɔ muɲuna Yezu kosɔn, ne Zan, aw baden, ne tun be jamanadennin dɔ la kɔgɔji cɛma min tɔgɔ ko Patimɔsi, Ala ka kuma ni Yezu seereya kama. 10Matigi ka loon dɔ la, Nii Senuman barika la, ne ye kumakan dɔ mɛn n kɔfɛ, i n'a fɔ buru fiyɛkan. 11A y'a fɔ ko: «I be min yera, o sɛbɛn k'a ci Ala ka jama ma dugu wolonwula nunu kɔnɔ: Efɛzi ni Simirini, ani Pɛrigamu, Tiyatiri, ni Saadi ni Filadɛlifi ani Lawodise.»\n12Ne ye n ɲaa yɛlɛma ko n be kumabaga nin filɛ, ne ye sanu fitinɛ wolonwula ye. 13- Fɛɛn dɔ tun be fitinɛ nunu cɛma, o fɛɛn nin bɔnin tun be adamaden fɛ. Foroca tun b'a kaan na, sanu cɛsirilan tun b'a disi la. 14- A kunsigi tun gwɛra parapara. A ɲadenw tun be i n'a fɔ tasuma. 15- A seenw tun be manamana i n'a fɔ u ye zira min ko k'a jɔsi. A kumakan tun be i n'a fɔ jiba woyokan. 16Lolo wolonwula tun b'a kinibolo la. Murujan min daa fila bɛɛ ka di tun b'a daa la. A ɲada tun be manamana i n'a fɔ tile. 17- Ne ɲaa lara a kan tuma min na dɔrɔn, ne benn'a kɔrɔ ka kirin. Nga a y'a kinibolo la ne kan k'a fɔ ko: «Kana siran, ne le ye fɔlɔ ani laban ye. 18Ne ɲanaman lo. N tun sara, nga sisan n be nii na. N bena to nii na kudayi! Saya ani lahara konnigɛ be ne bolo. 19Ayiwa, i ye min ye ka tɛmɛ, o sɛbɛn. Min be kɛra sisan, ani min bena na kɔfɛ, o fana sɛbɛn. 20I tun ye lolo wolonwula minw ye n bolo, ani sanu fitinɛ wolonwula nunu u kɔrɔ filɛ: Lolo nunu ye Ala ka jamakulu wolonwula ka mɛlɛkɛw ye. Fitinɛ nunu ye u yɛrɛw ye.


Lok fɔlɔ 8 AKKDC08 - Bɛnzamɛn deen fɔlɔ ye Bɛla ye, - Bible Search\nLok fɔlɔ 7 Lok fɔlɔ 9\nLok fɔlɔ 8\nBɛnzamɛn kɔmɔgɔ dɔw\n1Bɛnzamɛn deen fɔlɔ ye Bɛla ye, Asibɛli ye filanan ye, Ara ye sabanan ye. 2A naaninan ye Nowa ye, duurunan ye Arafa ye. 3Bɛla fana ye deenw sɔrɔ: Adari, ni Eyudi facɛ Gera, 4ni Abisuwa ni Naaman ni Awowa, 5ni Gera ni Sefufan, ani Uramu.\n6Ewudi deenw tun ye gwatigiw ye Geba dugu kɔnɔ. U y'u minɛ ka taga n'u ye Manaati. A deen nunu ye: 7Naaman, ni Aya ani Gera ye. Ale lo tun kɛra sababu ye u tagara yɔrɔ wɛrɛ la. A deenw ye Uza ni Ayudi ye.\n8Saarayimu ye deenw sɔrɔ k'a to Mowabu kongo kɔnɔ, a ka muso Usimu ni Baara bilanin kɔ. 9A ka muso Odɛsi ye deen minw sɔrɔ a ye, olu ye Yobabu, ni Sibiya ni Mesa, ni Malikamu, 10ni Yewusi ni Sakiya ani Mirima ye. Olu le y'a deenw ye, gwatigiw tun lo. 11A ka muso Usimu tun ye Abitubu ni Ɛlipaali sɔrɔ a ye fana. 12Ɛlipaali deenw ye Ebɛri ye ni Miseyamu ani Sɛmɛdi ye. Sɛmɛdi le ye Ono dugu, ni Lɔdi ni u laminiduguw sigi.\n13Beriya ni Sɛma tun ye gwatigiw ye Ayalɔn, olu le ye Gatikaw gwɛn, u bolila.\n14Ayo ni Sasaki ni Yeremɔti, 15ni Zebadiya ni Aradi, ni Edɛri, 16ni Mikayɛli, ni Yisipa ani Yowa, olu tun ye Beriya deenw ye.\n17Zebadiya ni Mesulamu, ni Iziki ni Ebɛri, 18ni Yisimerayi ni Yiziliya, ani Yobabu, olu tun ye Ɛlipaali deenw ye.\n19Yakimu ni Zikiri, ni Zabudi, 20ni Eliyenayi, ni Siletayi, ni Eliyɛli, 21ni Adaya, ni Beraya, ani Simurati, olu ye Simeyi deenw ye.\n22Yisipan, ni Ebɛri, ni Eliyɛli, 23ni Abidɔn, ni Zikiri, ni Anan, 24ni Ananiya ni Elamu ni Antotiya, 25ni Yifudeya ani Penuyɛli, olu tun ye Sasaki deenw ye.\n26Samuserayi, ni Seyariya, ni Ataliya, 27ni Yaarɛsiya, ni Eliya ani Zikiri tun ye Yerowamu deenw ye.\n28Olu le tun ye gwatigiw ye ka kɛɲɛ n'u burujuw ye. U tun siginin be Zeruzalɛmu.\n29Gabaŋɔn sigibaga tun be a kɔnɔ, a ka muso tɔgɔ tun ko Maaka. 30A deen fɔlɔ tɔgɔ ko Abidɔn, dɔ nunu tɔgɔ ko Suri, ni Kisi, ni Baali, ni Nadabu, 31ani Gedɔri ni Ayo, ani Zɛkɛri. 32Mikilɔti ye Simeya wolo. Olu fana siginin tun be Zeruzalɛmu i n'a fɔ u balimaw, u siginin tun be ɲɔgɔn fɛ yen.\n33Nɛri ye Kisi wolo, Kisi ye Sayuli wolo, Sayuli fana ye Zonatan wolo, ani Malikisuwa ni Abinadabu, ani Ɛsibaali. 34Zonatan deen ye Meribaalih ye. Meribaali fana ye Mika wolo. 35Mika deenw ye Pitɔn ye, ni Mɛlɛki ni Tareya, ani Azi. 36Azi ye Yoyada wolo. Yoyada fana ye Alɛmɛti wolo, ni Azimawɛti ani Zimuri. Zimuri ye Mosa wolo.\n37Mosa fana ye Bineya wolo, Bineya ye Arafa wolo, Arafa fana ye Eleyaza wolo, ale ye Asɛli wolo. 38Asɛli ye deen wɔɔrɔ sɔrɔ. U tɔgɔw filɛ: Azirikamu ni Bokuru, ni Yisimayɛli ni Seyariya, ni Obadiya ani Anan. Olu bɛɛ ye Asɛli deenw ye.\n39A balimacɛ Esɛki deenw filɛ nin ye: Ulan y'a deen fɔlɔ ye, filanan ye Yewusi ye, Elifɛlɛti ye sabanan ye. 40Ulamu deenw ye cɛfariw ye, u tun be se kalabon na. U ye deen caaman sɔrɔ, ani mamadenw. U tun ye mɔgɔ kɛmɛ ni bi duuru ye.\nOlu bɛɛ tun ye Bɛnzamɛn kɔmɔgɔw ye.


Ɛst gir 4 AKKDC08 - Maridose y'o koo mɛn tuma min na, a - Bible Search\nƐst gir 3 Ɛst gir 5\nƐst gir 4\nMaridose be Ɛsitɛri daali\n1Maridose y'o koo mɛn tuma min na, a y'a ka fani faran, ka dusukasifani ta k'o don a kaan na, ka bugurigwɛ kɛ a yɛrɛ kan. O kɔ, a tagara dugu forobayɔrɔ la ka to ka kule kosɔbɛ, ko: «U b'a fɛ ka siya dɔ halaki min ma kojugu kɛ.» 2A tagara se masacɛ ka luu daa la ka lɔ, bari a tun latigɛra ko dusukasifani be mɔgɔ min kaan na, ani bugurigwɛ, o tigi man kan ka don yen.\n3Masacɛ ka cii sera a ka mara o mara kɔnɔ, o yɔrɔ zuwifuw tun be makari la. U tun be to k'u disiw gosigosi, o kɛra dusukasiko ye zuwifuw fɛ. U tun be to ka la ni dusukasifaniw ye ani bugurigwɛ kɔnɔ.\n4Ɛsitɛri ka jɔnmusow, ni masacɛ ka muso ka soo kɔlɔsibagaw donna k'o fɔ Ɛsitɛri ye. A hakili ɲagamina kosɔbɛ, a ye fani di k'u ka taga o di Maridose ma janko a ka dusukasifani nunu bɔ a kaan na, nga Maridose ma sɔn. 5Kɔlɔsibaga nunu cɛma, masacɛ tun ye Ɛsitɛri ka koo don minw bolo, olu dɔ tun be yen min tɔgɔ ko Akiratayiyɔsi. Ɛsitɛri y'ale ci ko a ka taga Maridose ɲininga, ko mun le kɛra tigitigi.d 7Koo minw kɛra, Maridose y'o bɛɛ ɲafɔ a ye. Aman tun ko ni masacɛ sɔnna zuwifuw ka faga ma, a bena warida tɔni kɛmɛ saba min don a ka nafolo marayɔrɔ la, a y'o daa fɔ a ye. 8U fagako min tun fɔra Suzi dugu kɔnɔ, a y'o sɛbɛ dɔ di Akiratayiyɔsi ma, janko a ka taga o yira Ɛsitɛri la. A fana y'a fɔ Akiratayiyɔsi ye ko a b'a ɲini Ɛsitɛri fɛ ko a ka taga masacɛ fɛ, k'a dali ko a ka sabali ka makari a ka siya la! A tun y'a fɔ Ɛsitɛri ye ko: «I hakili to i ka waati tɛmɛnin la, e tun te foyi ye waati min na, ne y'i balo cogo min na. Bari Aman min gunna masacɛ la, ale lo y'an tɔgɔjugu fɔ masacɛ ye janko k'an faga. I ka Matigi daali! Ani ka kuma masacɛ fɛ an kosɔn! An bɔsi ka bɔ saya la.» 9Akiratayiyɔsi kɔsegira ka n'a ka kuma fɔ Ɛsitɛri ye. 10Ɛsitɛri kɔsegira ka Akiratayiyɔsi ci Maridose fɛ tugu k'a fɔ a ye ko: 11«Masacɛ ka baaradenw n'a ka mara mɔgɔw bɛɛ b'a lɔn ko sariya dɔ be yen min b'a yira ko cɛɛ fara muso kan, ni mɔgɔ min donna masacɛ ka luu ɲafɛla la ni masacɛ m'o tigi wele, a tigi te kisi, fɔɔ n'a y'a ka bere sanulaman wili ka sin min ma, o tigi le be kisi. A tile bi saba do ye nin ye, ni masacɛ ma ne wele ka ta'a fɛ.»\n12Akiratayiyɔsi y'o kuma bɛɛ fɔ Maridose ye. 13Maridose ye Ɛsitɛri jaabi ko: «Kan'a miiri ko e ni zuwifu tɔw te kelen ye, k'o la, e bena kisi, bari e be masacɛ ka soo kɔnɔ. 14N'i jera n'i ma foyi fɔ sisan, zuwifuw bena dɛmɛ sɔrɔ ka kisi sababu wɛrɛ la. Ele n'i faa ka somɔgɔw bena halaki. E Ɛsitɛri kɛra masacɛ ka muso ye, nin le kama wa, jɔn b'o lɔn?» 15O kɔ, Ɛsitɛri y'a ka ciden nin ci tugu Maridose fɛ k'a fɔ a ye ko: 16«Taga Suzi dugu kɔnɔ zuwifuw bɛɛ lajɛn. Aw ka suun don ne kosɔn. Aw kana dumuni kɛ, aw kana minni kɛ tile saba kɔnɔ, suu fara tile kan. Ne fana bena suun don ni n ka jɔnmusow, o kɔ, ne bena don masacɛ fɛ, hali n'o sariya nin be yen. N sara wo, n ma sa wo, o bɛɛ ka kan.» 17Ɛsitɛri ye fɛɛn min fɔ Maridose ye, a tagara o bɛɛ kɛ.\nMaridose ka Ala daali\n1 Maridose y'a hakili jigi Matigi ka kɛwali bɛɛ la k'a dali ko: 2 «Matigi, Matigi, e ye masa ye sebagayatigi, diɲɛ ye ele le ta ye, n'i b'a fɛ ka Isirayɛlidenw kisi, a tigi te yen min be se ka muruti e sago ma. 3 Ele le ye sankolo ni dugukolo dan, kabako minw be diɲɛ kɔnɔ, ele nɔɔ lo. 4 Ele le ye fɛɛn bɛɛ tigi ye, mɔgɔ si te yen min be se ka lɔ i ɲakɔrɔ, Matigi. 5 Matigi, i be koo bɛɛ lɔn, Matigi e yɛrɛ y'a lɔn tiɲɛ na ko ne ma ban ka n kunbiri gwan Aman kɔrɔ gwansan, n m'a lawili k'a dɔgɔya, walima ka n yɛrɛ boɲa, o fana ma bɔ n yɛrɛ la. 6 Tiɲɛ na, n'o le tun be kɛ sababu ye ka Isirayɛlidenw kisi, ne tun bena Aman seen yɛrɛ nɛmu. 7 Nga ne ma o kɛ tiɲɛ na, bari ne t'a fɛ adamaden ka boɲa ka kɛ e Ala ta sanfɛ, ne tena n kunbiri gwan mɔgɔ si kɔrɔ, n ben'a gwan e Matigi dama le ɲakɔrɔ. N t'o kɛ ni yɛrɛboɲa ye fana.\n8 «Matigi Ala, e min ye Masa ye, Ibrayima ka Ala ye ele le ye. E k'i ka jama kisi, bari u jugu b'u halakiyɔrɔ ɲinina, u y'u yɛrɛ jija janko k'i ka jama halaki, min ye e ta ye kabini fɔlɔfɔlɔ. 9 Kana e cekun bɔ e ka jama na, e ye jama min bɔsi Ezipitikaw bolo. 10 Matigi, e ka ne ka daali lamɛn, minw ye e ta ye, e ka olu dɛmɛ. An ka dusukasi yɛlɛma k'a kɛ nisɔndiya ye, janko an niman ka to, an ka dɔnkili la k'i boɲa. Matigi, kan'a to e tanubaga be tunu.»\n11 Isirayɛlidenw bɛɛ kasira kosɔbɛ, bari u tun y'a ye ko u bena sa.\nƐsitɛri ka Ala dali\n12 Masamuso Ɛsitɛri tun be saya ɲafɛ, a ye dɛmɛ ɲini Ala fɛ. 13 A y'a ka masamuso fani ɲanamanw bɔ, ka dusukasifani don, a ma tulu kasadiman bon a kuun na. A ye bugurigwɛ ni buguri le kɛ a la. A banna k'a yɛrɛ lalaga, yanni a k'a ka masirifɛnw don, a y'a kunsigi le ɲagaminin to a bonna a fariyɔrɔ bɛɛ. 14 A ye Matigi, Isirayɛlidenw ka Ala daali ko: «Ne ka Matigi ni an ka Masa, e ye kelen le ye, e ka ne dɛmɛ, ne kelen lo, ni e kelen tɛ, ne dɛmɛbaga te yen. 15 Bari ne be taga faratiko le kɛyɔrɔ la. 16 Matigi, kabini ne denmisɛn tuma, ne y'a mɛn ko ele le ye an bɛmaw woloma, waati tɛmɛnin mɔgɔw cɛma, ele le ye ne ka siya Isirayɛlidenw woloma siya wɛrɛw cɛma, janko u ka kɛ e ta ye kudayi, e fana tun ye fɛɛn min bɛɛ fɔ u ye, i y'o kɛ.\n17 «Matigi, an ye kojugu kɛ e ɲakɔrɔ, e y'an don an juguw bolo. 18 Bari an y'u ka batofɛnw boɲa. Matigi, e tilennin lo. 19 Sisan an ka jɔnya juguman ma u wasa. U kalila n'u ka joow tɔgɔw ye, 20 ko u bena i ka latigɛko bɔ yen, k'i ka jama halaki pepewu. U b'a fɛ k'i batobagaw bali, u b'a fɛ k'i ka soo ka nɔɔrɔ bɔ an'i ka sarakabɔyɔrɔ ta. 21 O la, u b'a fɛ ka sira di siya wɛrɛw ma u k'u yɛrɛ boɲa batofɛn kosɔn. U mako b'a la ka to ni masa tɛmɛta ye.\n22 «Matigi, e kana i ka masabere don batofɛnw bolo minw te foyi ye. U ka yɛlɛko a halaki kosɔn, a k'u ka kolatigɛnin yɛlɛma u yɛrɛ kan. O ka kɛ koo nin ɲamɔgɔ yɛrɛ la. A to a be tɔɔrɔ sɔrɔ min ɲɔgɔn te yen.\n23 «Matigi, e hakili to an na. An dɛmɛ an ka dusukasi waati la. E ka jagwɛlɛya di ne ma, e min ye batofɛnw ka Masa ye, an fanga bɛɛ kuntigi. 24 Ka ne to jara nin ɲakɔrɔ, e ka kumaɲuman don ne daa la. E k'a ka miiriya yɛlɛma, e k'a yɛlɛma janko an kɛlɛbaga koo ka goya a ye, janko a k'an kɛlɛbaga nin n'a tɔɲɔgɔnw halaki. 25 Matigi, an bɔsi u bolo i ka sebagaya la. Matigi, e ka ne dɛmɛ. Ne kelen lo, ni e tɛ, dɛmɛbaga wɛrɛ te n fɛ. E be koo bɛɛ kala ma.\n26 «E yɛrɛ y'a lɔn ko e ka sariya batobaliya man di ne ye. A man di ne ye ka la ni siya wɛrɛ ye. 27 Ne degunnin be cogo min na, e b'o lɔn. Masamuso ka fugulan koo man di n ye fewu. A birilon ka bɔ jama cɛma, o ye degun ye ne ma. A koo ka go ne ye i ko fani nɔgɔnin. O la, ne t'a biri n yɛrɛ sagolon na. 28 E ka jɔnmuso ma dumuni kɛ Aman fɛ, a fana ma taga masacɛ ka ɲanagwɛ dumuni na, a m'a ka batofɛn duvɛn tɔɔ min fana. 29 Kabini e ka jɔnmuso ka koo yɛlɛmana, e ka jɔnmuso ma hɛrɛ sɔrɔ fewu, fɔɔ ka na se bii ma, fɔɔ n'a ma kɛ e gɛrɛfɛ Matigi, Ibrayima ka Ala.\n30 Ala e min fanga ka bon ni bɛɛ ta ye, e k'an ka jigitigɛ dalili lamɛn, e k'an bɔsi ka bɔ mɔgɔjuguw bolo. Ne bɔsi siranya bolo.»\n1 Tile saba tɛmɛnin kɔ, Ɛsitɛri y'a ka dalili lalɔ. A y'a ka dusukasifani nunu bɔ k'a ka faninyumanw don. 2 K'a to o faninyumanw na, a ye Ala dali tugu, ale min b'a dɛmɛ, k'a tanga kojugu ma. O kɔ, a y'a ka sunguru fila minɛ ka taga. 3 A tun be tintinna sunguru nunu kelen le kan n'a be tagara. 4 Sunguru kelen tun y'a ka fani dagolo minɛ a kɔfɛ. 5 A tun sirannin lo kosɔbɛ, a cɛɛ fana tun ka ɲi tigitigi. A ɲada tun ka di i ko kanuya kɛ koo le b'a dusu la. Nga a dusu tun fanin be siranya la. 6 A donna daa nunu bɛɛ la ka taga lɔ masacɛ ɲafɛ. O y'a sɔrɔ masacɛ tun siginin be a ka masasigilan kan, a ka masirifɛn bɛɛ b'a kaan na. Sanu tun b'a kaan na, ani kabakuru sɔngɔgwɛlɛnw. A tun be siranya bila mɔgɔ la. 7 A y'a kuun kɔrɔta, boɲa tun b'a ɲada kan. A ye filɛli kɛ ni fariya ye. Ɛsitɛri fanga banna jatigɛ fɛ fɔɔ a be ɲini ka kirin. A y'a kuun la sunguru kelen nin ta kan min tun b'a ɲafɛ.\n8 Ala ye masacɛ ka dimi yɛlɛma k'a kɛ dusudiya ye. Masacɛ hakili ɲagaminin, a wilila yɔrɔnin kelen ka bɔ a ka sigilan kan ka Ɛsitɛri minɛ k'a koladiya ni kuma nɔgɔman ye fɔɔ a ye jagwɛlɛya sɔrɔ tugu. 9 A y'a fɔ Ɛsitɛri ye ko: «Mun le kɛra, Ɛsitɛri? Ne y'i tangabaga ye, kana siran. 10 E tena sa, bari ne fɛ na sariya nin be boli mɔgɔ gwansan le kan. 11 Gwɛrɛ ka na.» 12 A y'a ka sanubere wili k'a la Ɛsitɛri gaman kan. O kɔ, a y'a bolo meleke Ɛsitɛri la k'a fɔ a ye ko: «E nakun fɔ ne ye.»\n13 Ɛsitɛri y'a jaabi ko: «Masa, ne ye e ye dɔrɔn, ne ko ne ye mɛlɛkɛ le ye, o la, ne hakili wilila i ka nɔɔrɔ yetɔ siranya fɛ. 14 E ka ɲi kosɔbɛ, e ɲada cogo ka ɲi.» 15 Ka Ɛsitɛri to kuma na, a jigi tigɛra tugu. 16 Masacɛ fana hakili ɲagamina. A ka baaradenw bɛɛ ye Ɛsitɛri jagwɛlɛya.


n bena i dege\nAli bena sɛnɛ kɛ\nSujet + auxiliaire (bena) + objet + verbe\nCette structure correspond aux énoncés positifs. Pour les énoncés négatifs, on aura à la place de l’auxiliaire « bena », son opposé qui est « tɛna ».\n. n bena maro sɛnɛ\n. Siriki bena a ya mobili lalaga\n. n ya mɔntɔrɔ bena can\n. Madi bena tubabukan fɔ\nSan wɛrɛ, n bena angilɛkan karan.\nsini, Sali bena taga maro san.\nn tun bena maro domu\nDiarra tun bena mobiliw san\nan tun bena nan lakɔliso la\nBaara bena ban wagati jumɛn?\nBaara bena ban tɛɛnɛɛ lon\nI kana kasi, a bena nan\nJɔn bena mobili lalaga ?\nAbu le bena mobili lalaga\nNan jonan n’o tɛ n bena taga!\n. Madu ko : « sini, n bena samara san »\nMadu ko ko a bena samara san sini\nMadu ko ko a bena samara san sin\nSali: n kɔnɔ bena bɔ sisan.\nSali ko k’a kɔnɔ bena bɔ sisan.


Yezu: Ale lo ye “dumunifɛn ye” min be ɲɛnamaya di | Yezu ka ɲɛnamaya\nYezu: Ale lo ye “dumunifɛn ye” min be ɲɛnamaya di\nYEZU YE “DUMUNIFƐN YE MIN BƆRA SANKOLO LA”\nKa Yezu to Galile baji tilebɔ fan fɛ, a ye kabako koo kɛ ka mɔgɔ waa caaman balo. Nka, tuma min na u tun b’a fɛ k’a kɛ masacɛ ye, a bolila. O loon sufɛ, a tagamana jikuruw kan. Ani, a ye Piyɛri kisi sabu ale tun be tagamana jii kan fana, nka siranya bolo, a y’a daminɛ ka jigi jii jukɔrɔ. Yezu y’a kɛ fana fɔɲɔba lɔra. N’a sɔrɔ o lo kɛra sababu ye kalandenw ka kurun ma halaki.\nSisan, Yezu kɔsegira Galile baji tileben fan fɛ, Kapɛrnaum mara la. A tun ye kabako kɛ ka mɔgɔ minw balo, olu y’a yɔrɔ ɲini ka taga a sɔrɔ yen. U y’a ɲininga ko: “I sera yan tuma jumɛn?” Yezu y’u kɔrɔfɔ ani a ko u b’ale yɔrɔ ɲinina sabu u b’a miiri ko ale bena u balo tugun. A y’a fɔ u ye ko: “Aw kana baara kɛ dumuni tolita kosɔn dɛ! Nga dumuni min te cɛn, aw ye baara kɛ o le kosɔn, min be nii [ɲɛnamaya] banbali di.” O kama, u y’a ɲininga ko: “An ka kan ka mun le kɛ, waasa ka Ala sago kɛ?”—Zan 6:25-28.\nN’a sɔrɔ u be miirila Musa ka sariya koo le la. Nka, Yezu be kumana fɛɛn min koo la, o kɔrɔtanin lo ka tɛmɛ Musa ka sariya kan. A ko: “Ala ye min ci, fɔɔ aw ka la ale la. O le ye Ala sago ye.” Yezu ye kabako koo caaman kɛ. O bɛɛ n’a ta, mɔgɔw ma la a la. U b’a fɛ a ka kabako wɛrɛ kɛ walisa u ka la a la. U y’a ɲininga ko: “I bena mun kɛ? An faaw ye maanɛ dumu kongokolon kɔnɔ, i ko a fɔra Ala ka kuma na cogo min na ko: ‘A ye dumuni di u ma ka bɔ sankolo la.’”—Zan 6:29-31; Zaburuw 78:24.\nYezu y’a yira u la mɔgɔ min be se ka kabakow kɛ ka adamadenw mako wasa. A ko: “Tiɲɛ tiɲɛ la ne b’a fɔ aw ye ko: Musa ma dumunifɛn di aw ma ka bɔ sankolo la, nka ne Fa bɛ dumunifɛn sɛbɛ di aw ma ka bɔ sankolo la. Katuguni min jiginna ka bɔ sankolo la ka ɲɛnamaya di diɲɛ ma, o ye Ala ka dumunifɛn ye.” U ma Yezu ka kumaw faamu minkɛ, u ko: “Matigi, i ka o dumunifɛn di an ma tuma bɛɛ.” (Zan 6:32-34, ABM). Nka Yezu tun kaan be “dumuni” juman lo ma?\nA y’a ɲɛfɔ ko: “Ne le ye dumunifɛn ye min be nii kura don mɔgɔ la. Ni mɔgɔ min sɔnna ne ma, kɔngɔ t’o tigi minɛ tugu. Ni min lara ne la, minnɔgɔ t’o tigi minɛ tugu. Ne tun kɔnna k’a fɔ aw ye, aw y’a ye nga aw ma la ne la. . . . Ne bɔra sankolo la ka na diɲɛ na n cibaga sago kɛli kama, n’o tɛ ne ma na n yɛrɛ sago kama. Ne cibaga sago ye jumɛn ye? A ye mɔgɔ minw di ne ma, ne kan’a to u si ka tunu. Nga ko ne k’u bɛɛ kunun diɲɛ labanlon na. N Faa ko ni mɔgɔ o mɔgɔ ye ne ye k’a jigi la ne kan, k’o tigi bena nii banbali sɔrɔ.”—Zan 6:35-40.\nYezu ka kumaw ye mɔgɔw kɔnɔ gwan ani Yahutuw y’a daminɛ ka ŋunuŋunu a koo la. A be se k’a fɔ cogo di ko ale ye “dumunifɛn ye min bɔra sankolo la”? (Zan 6:41). Mɔgɔw fɛ, Yezu bangebagaw ye adamaden gwansanw lo ye minw be Nazarɛti, Galile mara la. U ko: “O tuma na, Yusufu dencɛ Yezu tɛ wa? An b’a faa lɔn, k’a baa lɔn!”—Zan 6:42.\nYezu y’u jaabi ko: “Aw ye ŋunuŋunu dabila aw ni ɲɔgɔn cɛ. Mɔgɔ si te se ka sɔn ne ma ni n Faa sababu tɛ. Ne fana bena o tigi kunun labanlon. A sɛbɛnnin be kiraw ka kitabuw kɔnɔ ko: ‘Ala bena u bɛɛ ladi.’ Ayiwa, mɔgɔ o mɔgɔ ye mɛnni kɛ Faa Ala fɛ ka sɔn a ta ma, olu bɛɛ be la ne la. Mɔgɔ si ɲaa ma deli ka la Faa Ala kan, fɔɔ min bɔr’a fɛ ka na, ale lo y’a ye. Tiɲɛ tiɲɛ na, ne b’a fɔ aw ye ko ni min lara ne la, o tigi ye nii banbali sɔrɔ.”—Zan 6:43-47; Ezayi 54:13.\nYezu tun kumana ni Nikodɛmu ye tuma min na, a tun y’a fɔ ko ni mɔgɔ b’a fɛ ka ɲɛnamaya banbali sɔrɔ, a ka kan ka limaniya mɔgɔ Dencɛ la. A ko: “Ni mɔgɔ min y’a jigi la a kan, o tigi kana halaki, nga o ka nii banbali sɔrɔ.” (Zan 3:15, 16). Nka, sisan, Yezu be kumana jamaba lo fɛ ani a b’a fɔra u ye ko u be se ka ɲɛnamaya banbali sɔrɔ ale barika la. Maanɛ wala buru min be sɔrɔ Galile, u si tɛ se k’o di mɔgɔ ma. Ɲɛnamaya banbali be sɔrɔ cogo di do? Yezu segira a ka kumaw kan ko: “Ne ye dumunifɛn ye min be nii banbali di mɔgɔw ma.”—Zan 6:48.\nU tora ka ɲɔgɔn sɔsɔ o dumunifɛn koo la min bɔra sankolo la. O sɔsɔli nana gwan tuma min na Yezu tun be mɔgɔw kalanna Alabatoso kɔnɔ, Kapɛrnaum.\nKoo minw kɛra a ma mɛɛn, n’an miirila u la, mun na a bɛnnin tɛ mɔgɔw k’a ɲini Yezu fɛ a ka kabako dɔ kɛ?\nTuma min na Yezu y’a fɔ ko ale ye “dumunifɛn ye min bɔra sankolo la,” Yahutuw y’o koo ta cogo di?\nYezu ye dumunifɛn min kofɔ, mun na o nafa ka bon ni maanɛ wala dumunifɛn yɛrɛ yɛrɛ ye?\nA ci dɔ ma A ci dɔ ma Yezu: Ale lo ye “dumunifɛn ye” min be ɲɛnamaya di\njy sap. 54 ɲɛɛ 132-133


Lok fɔlɔ 19 AKKDC08 - Waati dɔ nana se, amoniw ka - Bible Search\nLok fɔlɔ 18 Lok fɔlɔ 20\nLok fɔlɔ 19\nDawuda ka cidenw dɔgɔyako\n(Sam 2nan 10.1-5)\n1Waati dɔ nana se, amoniw ka masacɛ Naasi sara, a dencɛ sigir'a nɔɔ na. 2Dawuda y'a fɔ ko ale bena koɲuman kɛ Naasi dencɛ Anun ye, i n'a fɔ a facɛ tun y'a kɛ ale ye cogo min na. O la, a ye cidenw ci k'u ka ta'a faa ka sangafoli kɛ. Dawuda ka cidenw ser'a fɛ a ka jamana na janko k'a jigi tugu. 3Amoniw ka ɲamɔgɔw y'a fɔ Anun ye ko a kana miiri ko Dawuda ye mɔgɔ nunu bila ka na a jigi tugu ka boɲa la a facɛ kan dɛ. Ko u nana janko ka jamana nin yaala k'a kɔlɔsi, o kɔ, u ben'a minɛ. 4O la, Anun ye Dawuda ka ciden nunu minɛ k'u bonbosi li, ka tila k'u ka faniw tigɛ u jukunan yɔrɔ la, ka sɔrɔ ka sira di u ma. 5Mɔgɔ dɔ tagara o kibaruya fɔ Dawuda ye. Dawuda ye mɔgɔw bila ka taga u kunbɛn, bari u tun maloyanin be kosɔbɛ. Masacɛ y'a fɔ ko u k'a fɔ u ye ko u ka to Zeriko yanni u bonbosi be falen, k'o kɔ, u be sɔrɔ ka na.\nDawuda be amoniw ni Sirikaw kɛlɛ\n(Sam 2nan 10.6-19)\n6Anun ni amoniw y'a ye ko Dawuda tun te se k'u ka koo nin muɲu minkɛ, u ye mɔgɔw ci ni warigwɛ tɔni bi saba ye Mezopotami jamana kɔgɔdugu ɲafan fɛ, ani Maaka, ni Soba, janko ka kɛlɛkɛwotorow ni sotigiw sara n'o ye. 7U sera ka wotoro waa bi saba ni fila (32 000) sɔrɔ, ani Maaka masacɛ n'a ka kɛlɛdenw. U wilila ka na sigi Madaba ɲafɛ. Amoniw bɔra u ka duguw kɔnɔ ka ɲɔgɔn lajɛn ka sira minɛ ka taga kɛlɛ la. 8Dawuda y'o mɛn dɔrɔn, a ye Zowabu ci u kama, ni kɛlɛdenŋanaw bɛɛ. 9Amoniw bɔra ka lɔ u ka dugu daa la kɛlɛ kama. Masacɛ minw tun bɔra yɔrɔ wɛrɛ, olu tora kongo kɔnɔ danna. 10Zowabu y'a ye ko a juguw bena to k'a kɛlɛ a ɲafɛ n'a kɔfɛ minkɛ, a ye kɛlɛden dɔw woloma ka bɔ Isirayɛliden ka kɛlɛdenŋanaw cɛma, ka olu ɲaa sin Sirikaw ma, 11ka kɛlɛden tɔw di a dɔgɔcɛ Abisayi ma, olu y'u ɲaa sin amoniw ma. 12A y'a fɔ a ye ko: «N'a kɛra ko Sirikaw barika boɲana ne ma, i ka na n dɛmɛ. N'a fana sɔrɔla ko amoniw le ta boɲana i fana ta ye, ne bena na i dɛmɛ. 13Jija, an k'an ka jagwɛlɛya yira an ka siya kosɔn, ani an ka Ala ka duguw kosɔn. Fɛɛn min ka di Masaba ye, a bena o le kɛ.»\n14Zowabu n'a ka mɔgɔw tagara k'u be Sirikaw kɛlɛ, u bolila Zowabu ɲa. 15Amoniw y'a ye ko Sirikaw be bolila minkɛ, olu fana bolila Zowabu dɔgɔcɛ Abisayi ɲa ka taga don dugu kɔnɔ. O la, Zowabu kɔsegira ka taga Zeruzalɛmu.\n16Sirikaw y'a ye ko Isirayɛlidenw sera u kɔrɔ minkɛ, u ye mɔgɔw bila ka taga u tɔɲɔgɔnw wele Efarati baji kɔrɔn fɛ. Adadezɛri ka kɛlɛdenw kuntigi Sofaki le tun b'u ɲa. 17U nana o kibaruya fɔ Dawuda ye. A ye Isirayɛlidenw bɛɛ lajɛn ka taga Zurudɛn baji tigɛ, ka taga se u faan fɛ. A ye kɛlɛ labɛn u kama. Sirikaw ye kɛlɛ daminɛ. 18Nga Sirikaw bolila Isirayɛlidenw ɲa. Dawuda y'u ka wotorotigi waa wolonwula (7 000) faga, ani sennatigi waa bi naani (40 000). A y'u ka kɛlɛdenw kuntigi Sofaki faga fana.\n19Adadezɛri ka baaradenw y'a ye ko Isirayɛlidenw sera olu kɔrɔ minkɛ, u bɛnna ni Dawuda ye, ani k'u yɛrɛ majigi ka baara kɛ a ye. O kɔ, Sirikaw ma sɔn ka amoniw dɛmɛ tugu.